text:
Ferðamannaskipið Amadea liggur við bryggju í Runavík í dag frá 14.00 - 21.00
Skipið hevur uml 500 ferðafólk umborð. Skipið er kunnað um tiltakið Laksa- & sølutorgirð, sum er meðan skipið liggur inni, so ferðafólkini hava møguleika at vitja har.
19.07.2008
Amadea vitjar fyri aðru ferð í summar
Ferðamannaskipið Amadea liggur við bryggju í Runavík í dag frá 14.00 - 21.00
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið
- Venjingarnar fyri 67 ár og eldri byrjar aftur


c: text/html

text:
Eirikur Lindenskov 15.04.2018 (06:38)
Forsetaval er í Montenegro í dag
Í dag er forsetaval í Montenegro. Tað er triðja forsetavalið, síðani Montenegro gjørdist sjálvstøðugt í 2006.
Á valinum hesaferð stillar fyrrverandi forsætisráðharrin í landinum, Milo Djukanovic, upp. Hann var annars pensjóneraður.
Hann stillar nú upp kortini, og ein møguligur sigur hjá Djukanovic kann fáa ávirkan á, um Montenegro heldur fram við politisku ætlanunum um at gerast partur av ES.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
Meinhard: Seinasta málið er ikki skorað
ítróttur07-11-2017 - 13:05 - Jóanis Nielsen
Hann hevur skoraði í tveimum teimum seinastu dystunum, og fríggjadagin ætlar Meinhard Olsen aftur at skjóta mál fyri Føroyar.
Eg vænti ein harðan dyst. Vit eiga, á papírinum, ikki at hava stórvegis møguleikar at vinna, men tað er innanfyri linjurnar, at dysturin verður spældur, og har ætla vit at ofra okkum 100 prosent, í øllum nærdystum, allastaðni á vøllinum, sigur Meinhard Egilsson Olsen við heimasíðuna hjá FSF.
Fyrireikingarnar hjá føroyska U21-landsliðnum, sum fríggjadagin klokkan 16:45 møtir Póllandi á Tórsvølli, eru í hæddini. Allir teir 20, ið eru úttiknir til dystin eru væl fyri, og nú ræður um at løða væl til stóru uppgávuna, ið stendur fyri framman.
Ein teirra, ið aftur hesaferð fer at stríðast fyri Føroyar, er framherjin úr B36, Meinhard Olsen. Og hann er ikki í iva um, at tað ber til at koppa póllendingunum, men tað krevur nærlagni og neyvleika frá øllum í hópinum.
- Tá allir geva alt, og eitt sindur afturat, so hava vit ein munandi størri møguleika at gera eitt bragd. Og eg trúgvi, at allir vilja enda árið væl, og fara í vetrarsteðg við uppreistari pannu. Men tað kemur ikki av sær sjálvum, og vónandi koma nógvir áskoðarar á Tórsvøll at hjálpa til, tí tað ger stóran mun fyri okkum á vøllinum, sigur Meinhard Olsen.
U21-landsdysturin fríggjadagin er tann fimti í hesari undankappingini, og higartil hava Føroyar fingið 4 stig, sum er komin eftir 1-1 javnleik í Finnlandi, og við at vinna 3-1 á Georgia á heimavølli. Men sambært Meinhardi Olsen, so er seinasta stigið til Føroyar í hesari kappingini ikki komið enn, og hann ætlar sær eisini at skjóta fleiri mál fyri Føroyar.
- Fýra stig aftaná 4 dystir er góðtikið, tí tá vit høvdu spælt tveir dystir var úrtøkan null stig og málmunurin minus 6. Vit hava eitt gott lið, og síðsta stigið í hesari kappingini er ikki komið enn, og seinasta málið frá mínari síðu er heldur ikki skorað enn, sigur Meinhard Egilsson Olsen at enda.
U21 EM-undankappingardysturin millum Føroyar og Pólland verður á Tórsvølli fríggjadagin 10. november klokkan 16:45. Ókeypis atgongd er til dystin.


text:
Talv: Stórsigur í EM
ítróttur05-11-2017 - 08:08 - Jóanis Nielsen
Føroyar vunnu 3½-½ á Kosovo í sjeynda umfari í evropameistarakappingini í talvi fyri landslið á Kreta í dag. Helgi Dam Ziska, Høgni Egilstoft Nielsen og John Arni Nilssen vunnu, og Rógvi Egilstoft Nielsen telvaði javnt.
Tað gekk upp á stás hjá okkara monnum. Helgi og John Arni vunnu sannførandi, men hjá Høgna og Rógva var gongdin umleypandi. Endin var, at annar vann, og hin stríddi seg til remis. Eitt frálíkt úrslit, og ein kærkomin sigur.
Føroyar eru nú nummar 33 av teimum 40 liðunum í kappingini. Vit eru styrkismettir nummar 35. Kosovo er styrkismett nummar 38.
Kreta í morgin
Í morgin telva Føroyar móti vertstjóðini Kreta. Her átti aftur at verið ein góður møguleiki fyri føroyskum sigri. Kreta er styrkismett nummar 39.
Annar spenningur snýr seg um Rógva Egilstoft Nielsen, sum nú av álvara nærkast einum IM-normi. Sum skilst stendur hann seg við remis í morgin.
Russland er nú á odda í kappingini. Aserbadsjan er nummar tvey og Ungarn nummar trý.
Áttanda og næstsíðsta umfar er í morgin. Kappingin endar mánadagin. Fyrstu leikirnir í morgin verða fluttir klokkan 13.00. Fylgjast kann við leik fyri leik í hvørjum dysti á hvørjum borði. Leinkið er:
chess24.com/en/watch/live-tournaments/european-team-championship-2017


text:
Týskt 1 eftir Gunnvá Dam, lærara, er skrivligt týskt til 8. flokk. Týskt 1 er uppgávubók til byrjanarundirvísing í týskum og er ætlað til fyrru hálvu av 8. flokki.
Í bókini eru grundleggjandi mállæruvenjingar í týskum, har dentur verður lagdur á navnorð úr gerandisdegnum og bendingarnar í nútíð og tátíð av sagnorðunum sein, haben og werden.
Í bókini eru ymiskar uppgávur, t.d. innsetingaruppgávur, umsetingar, krossorðagátur, villiniborgir og ymiskar orðagátur.
Til allar innsetingaruppgávur og umsetingar eru glosur á síðuni ella víst verður til glosur á øðrum síðum.
Jeanette Poulsen hevur myndprýtt. Umbrotið og prentað hava Vasti/Estra.
Hetta er ein nýggj og økt útgáva av tí grundleggjandi undirvísingarbókini eftir André Niclasen lærara, sum er ...
Framhald av Týskt 1 - eisini til 8. flokk. Leggur seg serliga eftir veikt bendum sagnorðum í tíðum og bundnum ...


text:
Jólasølumarknaður í Ribarhúsi
Um áhugi er fyri tí, verður skipað fyri "jólasølu-marknaði" í Ribarhúsi leygardagin 24. og sunnudagin 25. nov. 2018.
Marita Reynheim Danielsen í Ribarhúsi
Vælkomin til ferniseringina hósdagin 11. oktobur kl. 16. Marita er fødd og uppvaksin í Tórshavn, er gift til Runavíkar og hevur búleikast har í nøkur ár. Marita hevur málað, síðani hon var smágenta, og hon hevur elskað tað frá fyrsta pensilstroki.
Jón Magnus Joensen í Ribarhúsi
Hósdagin 6. september kl. 15, letur Jón Magnus Joensen upp framsýning. Myndevnini eru úr náttúruni bæði í bygdum og óbygdum. Ljósið spælir mangan ein leiklut. Áhugin hjá Jón at mála byrjaði longu, tá ið hann var 13 ár. Áðrenn tað hevði honum altíð dámt at tekna. Jón sýndi fyrstu ferð fram á Ólavsøkuframsýning sum 15 ára gamal.


text:
Eiðis kommuna: Almennur fundur - ferðavinnan í fokus í Mentanarhøllini á Eiði tann 16. August kl. 19:30.
Ver við at skipa ferðavinnuna í Eiðis kommunu.
Allir borgarar í Eiðis kommunu kunnu nú verða við til at skipa ferðavinnuna her norðuri í 2019.
Ferðavinnan er støðugt vaksandi, og vilja vit tí geva borgarum í kommununi møguleikan at fáa ágóða av hesum.
Tey ið luttaka á fundinum eru:
AP Busskoyring (luttekur), HK Bussar (luttekur), Giljanes (luttekur), Ferðaleiðarafelagið (luttekur), Fornminnissavnið á Látrinum (luttekur), Greengate (luttekur), Tora (luttekur), Hagastýrini í Eiðis kommunu (luttekur), Eiði Camping (luttekur), Heimablídni í Skorini (luttekur). Visit Faroe Islands (innslag), Íverkseturnarhúsið (innslag) og Eiðis kommuna (innslag).
Ætlanin er at borgarar kunnu samskifta við luttakandi partar og møguliga skipa fyri onkrum í hesum sambandi.
Øll eru hjartaliga vælkomin.
P.S. Í hesum sambandi er ein Facebook kapping gjørd.
Øll sum dáma og deila hetta uppslag eru við í kappingini um eitt gávukort á 500,- frá Inn á Eiði. Drigið verður fríggjadagin 17. August.
Um tú veitst okkurt, sum VP ikki veit - skriva so til vp@vp.fo


text:
Magnus Heinason er liðugur við kanningarnar av svartkjafti sunnan fyri Føroyar
Minni av svartkjafti í ár enn í fjør.
Kanningarnar vístu, at minni er til av svartkjafti í ár samanborið við í fjør. Føroysku tølini verða í hesum døgum sett saman við tølini frá hinum luttakandi rannsóknarskipunum (Hollandi, Írlandi, Russlandi og Noregi). Fyribils tølini vísa eina niðurgongd í gýtingarstovninum, svarandi til umleið 25% frá í fjør. Mest var at síggja í bretskum sjógvi rundan um Rosemary bankan og eysturyvir móti Hebridunum, meðan væl minni var fram við kantinum longur suðuri.
Lakssild stóð mest sum í øllum økinum sum ein lind oman fyri svartkjaftin. Lakssildin kom upp móti vatnskorpuni um náttina.
Kanningin er skipað sum altjóða kanning undir ICES, har vit luttaka saman við Noregi, ES (Írlandi og Hollandi) og Russlandi. Hini skipini kanna økini longur suðuri.


text:
Thordis Dahl Hansen
Indlæst på færøsk af Hanna Klein Poulsen
At fara á fjall og at fletta er ein partur av Føroysku mentanini. Tí fellur tað natúrligt at fletta ein seyð í skúlanum og at næmingarnir hjálpa til.5
Tá ið lambið er dripið, verður tað svævað. Dúgliga má rørast, so klumpar ikki koma í blóðið. Blóðið verður brúkt til blóðpylsu.9
Áðrenn krovið verður opað, bindur flettarin fyri vælindið, soleiðis at gorið ikki rennur út.13
Her er tálgin, sum kom út úr krovinum. Ein partur av tálgini verður brúktur til blóðpylsu.23
Her er bløðran. Sum oftast verður hon burturbeind, men summi blása hana upp, heingja hana at turka og bresta hana á nýggjárinum.25
Vombin verður vaskað, so hon er klár at klippa sundur og seymað til indur at kóka blóðpylsu í.39
Foto/ Myndir/ Asseq/ Valokuva/ Guvvieh:
S1+34: June-Eyð Joensen
S4: Jóanis Nielsen
S6-38: Thordis Dahl Hansen


text:
AT VELJA TANN, SUM TÚ VILT
Á heimasíðuni hjá in.fo stendur ein grein, og yvirskriftin er, at Magni Arge og Edmund Joensen koma á Fólkating
Harafturat stendur eisini, at Javnaðarflokkurin fer at missa sítt umboð.
Hetta er at halda fólk fyri gjøldur.
Veljarakanningar eru als ikki eftirfarandi. Tær eru bara kanningar og metingar við stórum óvissum, áðrenn fólk taka veruliga støðu.
VANDAMIKLAR ANALYSUR
Veljarakanningar gerast vandamiklar, tá ið miðlar fáa fatur á teimum.
Tá koma snaringar og vendingar, sum látast at vera professionellar og sakligar. Men, sum alt annað, eru ”analysurnar” ofta djúpt politiskar.
Útleggingarnar eru fyri størsta partin innballað valspinn. Tey sum skrivað vita væl, at spinnið hevur ávirkan á endaliga valið.
FÓLKATINGSVAL ERU EINFØLD
Í grundini er eitt fólkatingsval rættiliga einfalt.
Um fólk vilja hava eitt sambandsumboð á Fólkating, so er eitt at gera. Tað er at atkvøða fyri tí sambandsumboðnum, sum tú vilt hava á Fólkating.
Um fólk ikki atkvøða fyri Sambandsflokkinum, ja so kemur flokkurin ikki í Fólkatingið. So einfalt er tað.
Tí ræður um at atkvøða við sunnari fornuft.
Sosialurin segði um fólkatingsvalið í 2015, at tað var var heilt víst, at Sambandsflokkurin skuldi endurvinna sessin. Tað, sum hendi, var at Sambandsflokkurin misti sítt umboð á Fólkatingi.
Er Sosialurin í holt við at royna sama kunstin, sum hann hevði hepni við á seinasta fólkatingsvali?
Edmund Joensen
Løgtingsmaður fyri Sambandsflokkin


text:
Orð: Oskar Hermansson
Havnar býur altíð hjarta mítt tá átti,
frá tí fyrstu ferð eg havi vitjað teg.
Eg ein song til heiðurs tær nú syngja mátti,
tí tín vakurleiki altíð hugtók meg.
Vaglið við teim gomlu risavaksnu trøum
og tann grøni vøllur fram við Havnar á,
Tinganes við sínum søguligu støðum,
her hvar fedrar várir settu ting sítt á.
Havnar býur her hvar blómur til tín smíla,
ja, við gleði eg teg vitja man hvørt ár.
Landsins ungdóm vilt tú altíð at tær draga,
kæri Havnar býur, høvuðsstaður vár!
Og á Ólavsøku sum tú tá ert fagur,
tá ið springvatnið í loft seg hevjar hátt,
og hvør dropi ælabogans litir hevur,
ljós í grønum leyvi lýsir reytt og blátt,
meðan stutta nátt seg yvir býin heingir,
berst mær angi ein av hoyggj og fríska urt.
Eftir gøtum sveima genturnar og dreingir,
sum nú leitað sær úr mannamúgvum burt.
Og eitt summarkvøld, tá skýggj í vestri glógva
í plantaguni so vakra sjón eg sá,
blítt eitt svanapar í stillu tjørn sær spegla
og øll sílini har spældu sær í á.
Út um býin hoyrdist tónleikur at ljóma,
kátur heiðafuglur sang sítt væna lag,
og í firðinum eg kundi bátar hóma,
inntil mjørkin kom og fjaldi havnar stað.


text:
Orð: Steinvør Fonn
Lag: Pætur við Keldu
1. Frelsan er av náði – ei av verkum,
gáva Guds til menniskju hon er,
fáa skalt tú frið og frelsu, trýrt tú á Guds son,
ævigt lív í Himlinum ein dag.
2. Gud er kærleiki – so sigur orðið,
reinur, mildur, breiðir yvir alt,
vónar alt og elskar sannleik’ – heimsins størsta ogn,
kærleiki kann broyta ódn til logn.
Niðurlag: Fyrigivin syndin – á, hvør náði!
Rein og heiløg Gud nú okkum sær
gjøgnum Jesu dýra blóð, á krossi rann,
útveg til Guds stað hann okkum vann.
3. Í kærleika hann tilskilaði okkum
sonakor hjá sær við Jesusi,
arvalut vit fingu eftir ráði vilja síns,
panturin um arvin andin er.
4. Gud, tú, hevur lovað, okkum varða,
fullføra tað verk, sum byrjað er,
hjálpa, leiða, ugga okkum – lívið foldum á,
til vit teg í Himli skulu sjá.


text:
Navn: Lena L. Mohr
Aldur: 47 ár
Heimstaður: Tórshavn
Familja: Gift við Beinir Kristiansen, og hava vit ein son, Rana, sum er 5 ár.
Útbúgving: Cand. negot.
Áhugamál: Ítrótt, mentan og at ferðast og uppliva aðrar mentanir.
Hvat ger fyritøkan har tú ert stjóri/eigari?
Sansir hjálpa kundum við marknaðarføring og samskifti á øllum miðlum og arbeiða við virkissamleika, branding og marketing. Tað hevur týdning fyri okkum at skapa virði saman við kundum.
Hvar heldur fyritøkan til?
Í Tórshavn.
Nær varð hon stovnað?
1997
Hvussu nógv fólk arbeiða í fyritøkuni?
13
Vinnuligir karmar í Føroyum:
Hvussu eru umstøðurnar at reka vinnu í kommununi, har fyritøkan er?
Góðar.
Hvussu er atgongdin til fígging av virkseminum hjá fyritøkuni?
Góð.
Um tú skalt royna at spáa um framtíðina, hvar sært tú fyritøkuna um 5-10 ár?
Vit leggja áherðslu á støðugt at menna okkara førleikar, so vit framhaldandi kunnu veita bestu ráðgeving, marknaðarføring og samskifti. Hvar rákið er um 5 ella 10 ár er torført at spáa um, men vit eru í øllum førum í fremstu røð.
Persónligt:
Hvat er tað besta við at vera stjóri/eigari í tínari fyritøku?
At vit hava sera dugnalig og ágrýtin starvsfólk.
Hvussu nógvar tímar arbeiðir tú um vikuna?
Tað kann vera ymiskt, men í miðal umleið 50 tímar.
Hvør ert tú?
Mær dámar væl, at tingini eru í ordan og leggi dent á, at kundin skal halda tað vera spennandi og mennandi at arbeiða saman við okkum.
Spurningar um aktuell mál:
Hvat heldur tú kann verða gjørt fyri at vaksa um fólkatalið í Føroyum?
Gera tað meira spennandi og attraktivt fyri kvinnur at etablera seg í Føroyum.
Skulu vit hava fleiri kvinnur í partafelagsnevndir?
Sjálvsagt. Vit eru so fá og hava ikki ráð til, at 50 prosent av talentmassanum situr uttanfyri.
Um ja hvussu fáa vit tað?
Byrja vit við at fáa fleiri kvinnur í toppleiðslur, verða fleiri at velja ímillum til nevndir.
Vinnuhúsið varpar ljós á smáar og miðalstórar fyritøkur við at spyrja stjórar innan ymsar vinnugreinar, hvussu tað er at reka fyritøku í Føroyum og teirra gerandisdag.


text:
Mekling
Triðjipersónur stýrir orðaskiftinum, eftir ávísari skipan, so at partarnir:
- fáa loyvi at tosa og greiða frá egnari støðu
- fáa høvi at lurta eftir hinum
- fáa møguleika at seta seg inn í støðuna hjá hinum
og soleiðis
- skilja, at ikki bert ein sannleiki finst
- at síggja trætuna frá nýggjum sjónarhorni, perspektivi
- skilja sína egnu áskoðan betur – kanska í einum øðrum ljósi
tað vil siga
- við at tosa saman leita fram, hvussu verðin sær út hjá hvør øðrum
- finna fram tað sum ikki liggur beint fyri men er meiri fjalt
- finna fram til hvat er felags og hvat skilir
- fortreytin er kontakt millum partarnar
- og álit
- óg hóskandi tosingarlag, og at partarnir
- eru opnir fyri broytingum
Dialogur/kjak
Í dialogi tosa vit fyri at skilja hvønn annan og finna fram til hvussu vit kunnu byggja brýr, finna eitt felags stev.
Í kjaki er endamálið ofta tvørturímóti at draga fram tað sum skilir, at verja sjónarmið og grundgeva við at tosa fyri og ímóti, og royna at egin sjónarmið yvir hini – ella at vinna á hinum við orðum. Ofta tó bert ein stokkutur siður.
Tankar eru ikki sannleikar, men áskoðanir. Tankar verja seg, tá teir eru sagdir!


text:
Orð: Gudmund Bruun
Lag: Christian Boserup
Viðmerking: Yrktur til Føroyingafelag í Keypmannahavn føstulávint 1912
1. Norrøna mál!
ljódliga kínir tú okkara sál,
minnir um landið við fjallinum gráa,
grasgrøna dali og sjógvinum bláa,
heimið, hvar líðir og fossar og hav
kvøða málið, Gud okkum gav.
2. Minnast vit enn
søguna gomlu um Sigmundar menn,
tá ið teir bardust mót Tróndi á vøllum:
orrustan dundi í Dímunar fjøllum,
eldur og ørvar og harðbrýnda stál
kvóðu reint hitt føroyska mál.
3. Forðum til kong
aldi tú Sverra, hin føroyska drong;
málið, ið breyð, so alt Noregi lýddi,
høvdingar skulvu, og fíggindar flýddu,
málið, ið háðaði páva og bál,
var hitt gamla føroyska mál.
4. Hvørja ferð, tá
fíggindin brandin um oyggjarnar brá,
vakti tú frímenn, ið sárini grøddu,
sum fyri fosturlandslagnuni bløddu;
Havrekasonin títt ódnarróp ól,
sút tín aldi Nólsoyarpól.
5. Føðilands mál!
Børn tíni goymdu teg fagurt í sál;
alt, hvat ið fedrarnir áttu, tey goymdu,
varðveittu skattin og einki tey gloymdu,
til Vensil próst setti fjøður á blað,
gav tær aftur riddaraslag.
6. Klandur og stríð
er um títt kvæði, vit fostraðust í;
vit skulu bera ta tungastu byrði,
rødd tína føra til heiður og virði,
kvøða, til okkara sól fer í kav,
Føroya málið, Gud okkum gav.


text:
Nýggja nevndin hevur skipað seg við Teiti Vágadal sum formanni, Mariu í Skorini sum varaforkvinnu og Guðrið S. R. Poulsen sum skrivara. Aðrir nevndarlimir eru Pætur Vágadal Joensen, Rita Dam Simonsen og Johann J. Petersen. Føroyanevndin hevur ikki verið virkin í eitt tíðarskeið, men hevur góðar vónir fyri framtíðina.
Fleiri átrokandi mál eru klár at fara í holt við. Millum annað skal uppskotið um broytingar í lóg um lestrarstuðul viðgerast.
MFS fer somuleiðis at arbeiða miðvíst fyri at økja um trivnaðin hjá teimum lesandi í Føroyum, og annars røkja áhugamál teirra. Heitt verður á øll lesandi í Føroyum at tekna seg sum lim í MFS


text:
Myndir frá minningarhaldinum í Havn
Føroyska Sjómansmissiónin hevur lagt hesar myndirnar út á sína facebook-síðu.
Í gjár, allahalgannadag, skipaði Føroyska Sjómansmissiónin fyri minningarhaldi fyri teimum sjólætnu. Minningarhaldið var á Vinnuháskúlanum í Havn.
Røðarar vóru Poul Michelsen, landsstýrismaður og Heri Joensen, prestur.
Aftaná var kransur lagdur við minnisvarðan í Viðarlundini.
Í gjár skrivaðu vit at fýra vóru deyðir á sjónum tað seinasta árið, men seinni var hetta talið rættað til fimm. Teir eru:
Niels Jacob Pauli Thomsen, Sumba, andaðist umborð á útróðrarbátinum
Anniku á Norðhavinum tann 20. mars, 66 ára gamal.
Kristian Rasmusson Glyvradal, Haldórsvík, andaðist umborð á Gadus 26. mai, 54 ára gamal.
Tóri Midjord, Tórshavn, druknaði í Leirvík 19. august, 67 ára gamal.
Mortan Leo Clothier, Argir, sjólátin í Skopunarfirði 31. august, 71 ára gamal.
Hákun Elnarson Justinussen, Leirvík, andaðist umborð á Polarhav 22. oktober, 50 ára gamal.
“Ærað veri minni teirra, og Gud signi og varðveiti sjófólkið og teirra kæru,” skrivar Sjómansmissiónin.
(Myndir: Torleif Johannesen)
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Ljóðbrot: Tá dunnan endaði undir sofuni
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Hava lýst eftir stjóra fyri slakar 50.000 krónur
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Sjálvstýri havt ársfund
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Vespureiðrið (94) - 22. okt 2018
Terje hugleiðir um almennan og privatan kappróður.
Tvístøða (43) - Øll sendingin
Samband
Postboks 226
FO-600 Saltangará


text:
Samgongan pínir grundarupphæddina niður í einki
Politikkur28-09-2018 - 07:35 - Jóanis Albert Nielsen
Eingin ivi er um, at skattafría grundarupphæddin verður avmarkað mest møguligt, tí hon skal inn í Samhaldsfasta at verða skattað
Í dag er grundarupphæddin til viðgerðar í Løgtinginum.
Eitt av fyrstu málunum, sum sitandi samgonga samtykti, var at lækka grundupphæddina í fólkapensjónini.
Verður grundupphæddina tikin frá teimum, sum gjøgnum arbeiðslívið hava borið mest í almenna kassan, ferð samhaldsfasta hugsjónin at falla.
Skattafría grundarupphæddin er heilag. Ein tryggur rættur hjá øllum okkara pensjónistum. Hon er ein sjálvsagdur rættur, sum eingin kann taka.
Grundarupphæddin skal hækkast aftur á sama støði, sum áðrenn sitandi samgongan skerdi hana.
Grundarupphæddin eigur at vera hin sama til øll, uttan mun til inntøku annars. Hon byggir á meginregluna um, at øll eru partur av samhaldsfasta samfelagnum, har breiðastu herðar bera tyngstu byrðarnar.
Sambandsflokkurin, ið er ein sosial-liberalur flokkur, heldur, at um øll eiga sama grundleggjandi rætt til grundupphæddina, verður samhaldsfasta hugsanin varðveitt í øllum samfelagsløgum.
Bárður S. Nielsen
formaður í Sambandsflokkinum


text:
Leygarkvøldið 12.mars kl. 21:00 verður skipað fyri einari spennandi spurnakapping í Stóra Pakkhús í millum arbeiðspláss, eindir og stovnar í Vági.
Tað verður skipað soleiðis, at hvørt arbeiðspláss ger sín egna bólk, sum er mannaður av minst 3 og í mesta lagið 5 starvsfelagum. Øll eru annars vælkomin við sum fjepparir.
Vinningurin er, at alt arbeiðsplássið, hjá vinnandi bólki, kann fara á Hotel Bakkan, til ein lekran betri bita. Bólkurin velur sjálvur, hvat kvøld tað skal verða, saman við Bakkanum.
Kostnaðurin fyri at luttaka er 300 kr. fyri hvønn bólk og har aftur at 30,00 kr. fyri hvønn einstakan. Tað vil siga, um tikor eru 12 á arbeiðsplássinum, er kostnaðurin 300 kr. + (12 x 30 kr.) = 660 kr.
Dagfinn Olsen kemur at skipa fyri kappingina.
Tilmelding til rogvikaerbech@yahoo.com
Seinasta freist er ónskvøldið 9.mars kl 21:00


text:
Hetta er 24. ferð, at messan verður hildin, og føroyskar fyritøkur hava tikið lut frá byrjan. Talan er um heimsins stórstu fiski- og sjógætismessu, og føroyski básurin liggur sera væl fyri í høll 5, har flest øll vitjandi koma framvið. Samanumtikið eru í alt 1.664 framvísarar, harav 73 regións- og landabásar, og føroyski landabásurin er ein teirra.
Týsdagin var Poul Michelsen, landsstýrismaður, á messuni, har hann vitjaði landabásin og hitti føroysku luttakararnar.
Ófriðurin í Brússel hevur ávirka messuna í ár, tí færri vitjandi hava verið enn vanligt. Men hóast hetta, so hevur nógv fólk verið á føroyska landabásinum, serliga fyrsta og annan dagin.
Til ber at síggja myndir frá SEG 2016 her


text:
Toppur móti botni
TB | 27/03/14
Dysturin hetta vikuskifti hjá okkara besta liðið er móti botnliðnum, NSÍ. Her er talan um næstbesta liðið hjá Runavíkingum. Hóast at tað bara eru leiktir tveir dystir í 1. deild, so kunnu vit staðfesta, at NSÍ enn onki stig hevur vunnið sær og vit hava fult stigatal.
Fyrstu tveir dystirnir hjá okkum hava á pappírinum verið torførir, men okkara leikarar hava víst styrkju, fyrst við at venda einum hóttandi tapið móti HB til ein sigur og síðani at senda vágamenn avstað frá Stórá við einum 3-0 tapið í skjáttuni.
Hesar fyrstu tveir dystirnar hava vit megna at skjóta ikki færri enn 7 mál og tað boðar frá góðum. Munur er sjálvsagt á 1. deild og Effodeildini, ein rættuliga stórur munur vildu tey flestu sagt, men sannleikin er tann, at TB hevði sera trupult við at finna vegin til netmaskarnar í Effodeildini.
Toppskjúttar hjá okkum við tveimum málum eru teir ungu og evnaríku, Ragnar Tausen og Teitur Justinussen.
Dysturin móti NSÍ skal vinnast uttan himpr, tí við Stórá er tað av alstórum týdningi, at vit vísa teimum, hvør tað er ið ræður. Stórá skal vera okkara háborg har ongin skal stjala stig frá okkum.
NSÍ liðið sær út til at vera mannað av ungum leikarum í høvuðsheitum, tó við nøkrum leikarum sum eru eitt sindur eldri, eldsti leikarin hjá teimum er sambært Faroesoccer 28 ár, meðan teir hava fimm leikarar, ið eru 16 ár.
Venjarin hjá NSÍ er ein maður við tættum relatiónum til Tvøroyrar, nevniliga Egil Olsen, ið sum flestum kunnugt er tvøramaður.
Dysturin verður bríkslaður í gongd leygardagin, eitt vet seinni enn vanligt, klokkan 15:30.
Dómarin til dystin eitur Jóhan Petur Michelsen.


text:
Orð: Anna L. Waring
Lag: Frederick Gooch
Týtt: Victor Danielsen
1. Mítt hjarta hvílir, áh, mín Gud!
Eg takka, prísa má;
mín sál er við tað kelduvað,
sum lívið flýtur frá.
2. Nú tú – og tú bert – fylla skalt
ta sál, tú skapti tær;
tí heimsins vøtn eg havi roynt,
og einki lív var har.
3. Tað lívsins vatn, eg havi søkt,
hvønn dag tað flýtur her;
tann kærleiki, meg fylla kann,
hjá tær, áh, Harri, er!
4. Og tí ein nýggjur songur er
í munnin lagdur mær;
takk fyri tað, tú her mær gavst,
og tað, mær bíðar har!


text:
Orð: Mikkjal á Ryggi
Lag: Lars Møller Ibsen
1. So dapurt og dimt
var um Føroya land,
ei sól ella stjørna at skoða.
Tey reystastu ungmenni kveiktu brand;
fyrst bleikur hann tóktist at loga.
Men brátt so bjartur hann brann í høll,
og neistar fuku um hav og fjøll.
2. Og dreingir, sum sótu á dimmu nátt
og svóvu sum skarvar á skeri,
tá lupu á føtur og funnust brátt
í fylking hjá frímanna heri.
Tað var eitt fagurt, men fáment lið,
at nørast tók tað so við og við.
3. Men stirðnaðir stavnar sær skaka við:
“Hvør er tað, ið so torir tala?
So stórorðað er hetta unga lið;
vit mugu tað kúga og kvala.
Teir storma fram nú við lop og hopp,
slíkt hóskar ei for vár tunga kropp.
4. Vit sótu so kvirrir við góðum hald,
ei nýttist at røra ein fingur.
Á fólkinum høvdu vit lættliga vald,
og lystugt tað mólu í klingur,
við botn um eygu og høft um hond
teir tolnir lótu oss ráða lond.
5. So tungt okkum tykir at skifta leið;
tí vilja vit ferðini forða.
Enn leypa teir lættir um tún og teig;
men fastar vit skulu teir skorða
og týna so, til hvør rødd er kvirr
tí ráða vilja vit enn sum fyrr.”
6. Ja, roynið at køva og lemja í sor,
tit skjótt skulu fáa at kenna,
at ilt er at byggja for báru borð
og streyminum forða at renna,
at Føroyar fostra upp fríar menn,
at forna lyndið her bragdar enn!
7. Við snildum øllum og list og mátt’
so lítið tit tó munnu valda.
Tier ungu alvar uppvaksa brátt,
og aldri teir lata sær halda.
Um gamal góður í ráðum er,
hin ungi ramari roysni ger.
8. Og halda teir fram síni fríu ferð,
og trá sína streva at inna,
so bráðnar í Føroyum tað kalda gler,
og várið man veturin vinna.
Ja, nú ber fram móti betri tíð,
og fríður gróður her sæst í líð.


text:
Danny & The Veetos er bólkur, sum byrjaði at spæla fyri hálvum øðrum ári síðani. Teir hava hesa tíðina havt ymsar framførslur og vóru eisini við á Summar Festivalinum í fjør.
Nú boð eru eftir teimum til ársins festival, hava teir styrkt bólkin við trimum tónleikarum afturat – harímillum ein trompetspælara:
Bólkurin spælir fólkapopp við elektroniskum elementum í. Teir spæla egin løg, men tríva kanska í okkurt tøkulag. Og nú teir verða átta tónleikarar á pallinum, ber til at geva tónleikinum enn meira flog og dýbd.
Danny Baldursson er sangari, og afturat honum eru Páll Brim Joensen, Jóhan Nolsøe, Robert Waagstein, Símun Dam, Leivur Vitalis, Rúni Hentze og Byrnjar J. Olsen.


text:
Ísraelsmissiónin (ÍM) varð stovnað 20. oktober 1992, og arbeiðir á evengelisk-lutherskum grundarlagi.
Ísraelsmissiónin hevur sum endamál, at vekja áhuga og kunna føroyingar um, hvat Bíblian lærir um Ísrael og jødafólkið og bera hesum Guds útvalda fólki gleðiboðskapin um Jesus Messias, stuðla teimum í forbøn og við kristnum næstrakærleika.
Tað er okkara skylda sum kristin at bera jødafólkinum tað besta, tey hava borið okkum, nevniliga Jesus Messias, aftur til jødarnar.
Hetta vilja vit gera við at upplýsa um Ísrael, skipa fyri møtum, fundum, stevnum, skeiðvirksemi og øðrum, og eftir førimuni stuðla teimum messiansku jødunum og ávísum tiltøkum í Ísrael, sum fremja endamálið hjá Ísraelsmissiónini.
Ísrelsmissiónin ynskir eisini at stuðla arbeiði, ið verður gjørt at fáa frið millum jødar og arábar, og annars eisini at stuðla kristnum palestinum.


text:
Stjórn
Søren L. Bruhn er stjóri í Suðuroyar Sparikassa P/F, og hevur dagligu leiðsluna av bankanum um hendi. Søren L. Bruhn tók við stjórastarvinum 1. januar 2005.
Søren L. Bruhn hevur embætisprógv í búskaparfrøði - Cand. Polit. - frá lærda háskúlanum í Keypmannahavn, og Master of Science in Management, Robert Gordon University. Harumframt er Søren L. bruhn Akademiøkonom í Fíggjarligar Ráðgeving (AFR).
Áðrenn Søren tók við stjórastarvinum í Suðuroyar Sparikassa, var hann fulltrúi í Konkurrencestyrelsen (Danmark 2000-2001), fulltrúi í Fíggjarmálaráðnum (2001-2003) og leiðari á fíggjar- og Kt-deildini á Almannastovuni (2003-2004).


text:
Tíðindaskriv
13.06.2018 - 07:10
Ítróttur > Ítróttur > Fótbóltur
HM-endaspælið stendur fyri durum, og eyguni hjá nógv teimum flestu
fótbóltsáhugaðu verða komandi dagarnar vend ímóti Russlandi, ið er
vertur fyri endaspælinum hesaferð. Í 2022 verður HM hildið í Katar, men
so er spurningurin, hvør skal vera vertur í 2026.
Undanfarin ár hevur tað verið soleiðis, at ein nevnd í FIFA hevur
avgjørt, hvør skal hýsa endaspølum, men hetta er nú broytt. Á
aðalfundinum hjá FIFA, sum verður í Moskva í morgin (mikudagin), skulu
limalondini gera av, hvør skal vera vertur fyri endaspælinum um átta ár.
Í felag hava USA, Meksiko og Kanada bjóða seg fram at vera HM-vertir í
2026, og tað sama hevur Marokko. Føroyska atkvøðan fer til tey trý
londini, ið ynskja at fara saman um endaspælið.
- Verkætlanin hjá USA, Kanada og Meksiko sær ógvuliga spennandi út.
Hesi londini hava so gott sum allar vøllir klárar í dag, sum verður
kravt til eitt endaspæl, og fíggjarliga sær tað eisini gott út, sigur
Christian Andreasen, forseti í Fótbóltssambandi Føroyar, við FSF.fo.
HM-endaspælið í Russlandi verður sparkað í gongd hósdagin 14. juni. Fyrsti dystur verður millum Russland og Saudiarabia.
Tíðindaskriv frá heimasíðuni hjá FSF


text:
Nú í mong ár hevur Føroya Løgting havt møguleika at havt umboð á aðalfundin hjá ST í New York, sum verður hildin frá sept. til nov. Føroya Løgting hevur hesi mongu árini sent tvey umboð til fundin, har annað umboðið er við til fyrru helvt av fundinum og hitt seinnu helvt. Flokkarnir hava so valt umboð, og skipanin er, at allir flokkar fáa høvið at senda umboð.
Í morgin fer Heðin Mortensen frá Javnaðarflokkinum til aðalfundin í New York, og tá hann kemur aftur í næsta mánaða, fer Elsebeth Mercedes Gunnleygsdóttir frá Fólkaflokkinum til New York.
Hetta er eitt gylt høvi hjá føroyskum politikkarum at fáa innlit í stórpolitikk, tí stóru málini á aðalfundinum eru kreppurnar runt um í heiminum eitt nú í Sýria.
Vanligt hevur eisini verið, at føroysku umboðini senda tíðindir heim um stórmál, og at okkara fjølmiðlar tosa við umboðini.


text:
Trendurin í november, ið tekur hædd fyri árstíðaravvikum og øðrum óreglusemi í lønargjaldingunum, er 26.395, og tað er met.
Tølini fyri løntakarar í november mánaða eru nú tøk í Hagtalsgrunninum, útgreinaði á kyn, vinnugrein og bústaðarøki.
Í november í fjør vóru løntakararnir 26.358 í tali.
Trendurin í november, ið tekur hædd fyri árstíðaravvikum og øðrum óreglusemi í lønargjaldingunum, er 26.395, og tað er met. Vøksturin í løntakaratalinum hevur verið avtakandi síðani árskiftið 2016/2017.
(trýst á myndina, so gerst hon størri)
Sí fleiri tøl í hagtalsgrunninum.


text:
Viðtøkur hjá Hondbóltssambandi Føroya
§ 1
Navn og heimstaður
Stk.1.
Navn felagsins er Hondbóltssamband Føroya, stytt HSF. Heimstaður felagsins er Tórshavn.
Stk.2.
Hondbóltssambandið er ein samtøka av ítróttafeløgum, sum íðka hondbólt.
Stk.3.
Hondbóltssambandið er sum sersamband limur í Ítróttarsambandi Føroya (ÍSF), og skal fylgja teimum til eina og hvørja tíð galdandi lógum og reglugerðum hjá ÍSF.
Stk.4.
Hondbóltssambandið er limur í International Handball Federation (IHF) og í European Handball Federation (EHF).
§ 2
Endamál og virki
Stk.1.
Hondbóltssambandið hevur til endamál at menna umstøðurnar og skapa áhuga fyri hondbólti.
Stk.2.
Hondbóltssambandið skal stuðla hondbóltsfeløgum, seta reglur, skipa fyri kappingum, staðfesta met og virka fyri stovnan av nýggjum feløgum.
Stk.3.
Hondbóltssambandið skal skipa fyri skeiðum og fyri eftirútbúgving av venjarum og dómarum, løggilda dómarar og seta dómaraeygleiðarar.
Stk.4.
Hondbóltssambandið skal skipa fyri landsdystum og umboða feløgini í millumlanda og alheims hondbóltssambondum sum IHF og EHF.
Hondbóltssambandið hevur ábyrgdina av, at hondbóltsreglurnar eru í neyvum samsvari við galdandi altjóða reglurnar (IHF reglurnar).
Stk.5.
Hondbóltssambandið hevur ábyrgdina av, at allar reglur eru í samsvari við galdandi ÍSF reglur og lógir, og er harafturat hægsti myndugleiki innan ÍSF um allar spurningar í hondbólti.
§ 3
Limaviðurskifti
Stk.1.
Øll ítróttarfeløg, sum íðka hondbólt, skulu vera limir í Hondbóltssambandinum. Umsókn um limaskap skal sendast til Hondbóltssambandið sum ger av, um felagið kann gerast limur. Starvsnevndin skal heita á aðalfundin um antin at góðtaka ella nokta einum umsøkjara limaskap. Umsøkjarin hevur rætt til á aðalfundinum at grundgeva fyri umsókn síni. Nýggi limurin fær rættindi og skyldur sum limur, tá hann er upptikin sum limur. Umboð fyri umsøkjaran hava rætt at atkvøða og verða vald í nevndir beinanvegin eftir at umsøkjarin er upptikin sum limur.
Stk.2.
Við umsóknini um limaskap í HSF skulu vera í minsta lagi fylgjandi:
a) Avrit av galdandi lógum og reglugerðum fyri umsøkjarin;
b) Ein listi yvir starvsfólk við tilvísing til, hvør teknar umsøkjandi felagið;
c) Eitt avrit av fundarfrágreiðing frá seinasta aðalfundinum ella stovnandi aðalfundinum hjá umsøkjaranum;
d) Eitt avrit av seinasta roknskapi umsøkjandi felagsins ella byrjunarfíggjarstøðu umsøkjandi felagsins.
Stk.3.
Limirnir í HSF hava fylgjandi rættindi:
a) at taka lut á aðalfundinum hjá HSF, fáa kunnleika til dagsskránna frammanundan, fáa innkalling til aðalfundin samsvarandi ásettu freistini og at nýta atkvøðurættindi síni;
b) at seta fram uppskot til dagsskránna til aðalfundin;
c) at seta fram uppskot til valevni til allar nevndir og bólkar hjá HSF;
d) at fáa upplýsingar um viðurskiftini hjá HSF gjøgnum nevndir o.a. hjá HSF;
e) taka lut í kappingum og/ella øðrum ítróttarvirksemi, fyriskipað av HSF;
f) nýta øll onnur rættindi samsvarandi viðtøkum og reglugerðum hjá HSF.
Stk.4.
Um tvey feløg ynskja at leggja saman ella samstarva um eitt lið, skal hetta fráboðast skrivliga til HSF í seinasta lagi 1. juli í tí ári, sum ætlanin er at byrja samstarvið um viðkomandi lið í, við skrivligu umsóknini skulu fylgja niðanfyri standandi upplýsingar:
a) Nágreinilig grundgeving fyri ynskinum hjá hvørjum parti sær um samanlegging. Hendan skal vera undirskrivað av øllum nevndarlimunum í hvørjum felagi sær.
b) Uppskot til avtalu millum feløgini, har støða m.a. verður tikin til:
- Navnið á liðinum/felagnum;
- Litur á klæðum;
- Hvar heimavøllurin skal vera;
- Hvør skal hava møguligar inntøkur frá dystum;
- Hvussu lýsingarinntøkurnar verða býttar millum feløgini;
- Hvussu útreiðslurnar av liðunum verða býttar millum feløgini;
- Í hvørjum felag leikaraloyvini skulu liggja;
- Hvør skal hava umsitingina av felagsliðnum um hendi;
- Hvat felag skal vera hægst og sostatt verða verandi í fremstu deildini, um so er, at tað eru fleiri enn 8 lið, tá/um liðini fara aftur hvør til sítt.
- Avrit av samtyktunum hjá hvørjum felagi sær, harav tað framgongur, at avgerð er tikin um samanleggingina/samstarvið um nýggja liðið.
- Fullfíggjað yvirlit yvir nevndarlimir í viðkomandi feløgum.
Stk.5.
Feløgini og limirnir í feløgunum hava skyldu til:
a) At fylgja lógum og reglugerðum hjá ÍSF og Hondbóltssambandinum.
b) At stuðla Hondbóltssambandinum í allar mátar, sum er neyðugt, fyri at Hondbóltssambandið kann røkja sínar skyldur.
c) At fáa loyvi frá Hondbóltssambandinum til:
- at skipa fyri dystum ella kappingum, har útlendsk lið eru við, og
- at luttaka í dystum ella kappingum uttanlands.
Stk.6.
Brot á viðtøkur, kappingarreglur ella aðrar fyriskipanir innan HSF kann verða sektað soleiðis:
Fyri feløg:
a) Átalu
b) Ávaring
c) Bót
d) Døma felag at missa heimavøll
e) Seta bann fyri at flyta leikarar
f) Áseta dyst/ir at leikast uttan áskoðarar
g) Áseta dyst/ir at leikast á uttanveltaðum vølli
h) Døma felag at tapa dyst
i) Frátaka ella tilluta stig og mál
j) Frátaka felag heiðursmerki
k) Strika meistaraheiti
l) Døma lið at flyta í lægri deild
m) Koyra felag úr kappingini
n) Koyra felag úr HSF
Fyri persónar:
a) Átalu
b) Ávaring
c) Bót
d) Leikbann
e) Seta forboð fyri at vera í umklæðingarrúminum og/ella at vera á útskiftingarbeinkinum
f) Seta forboð fyri at verða á leikvølli
g) Seta forboð fyri at taka lut í virksemi, sum hevur við hondbólt at gera í eitt ávíst tíðarskeið
Stk.7.
Feløgini lata eitt fast árligt limagjald til Hondbóltssambandið, umframt eitt fast árligt gjald fyri hvørt lið, sum verður teknað til kappingar hjá Hondbóltssambandinum. Limagjaldið er ásett á aðalfundi hjá Hondbóltssambandinum, og kann einans verða broytt á aðalfundi. Luttøkugjaldið verður ásett av nevndini. Nevndin hevur eisini heimild at broyta luttøkugjaldið. Limagjald og luttøkugjald skulu vera Hondbóltssambandinum í hendi áðrenn kappingin byrjar. Felagið sleppur ikki at vera við í kappingini, fyrr enn limagjald og luttøkugjald eru goldin.
HSF kann mótrokna krøv í áognum limanna.
Stk.8.
Felag, sum ætlar at melda seg úr Hondbóltssambandinum, skal skrivliga boða Hondbóltssambandinum frá hesum, og skal tað vera gjørt innan 1. juni at rokna.
Avgerð um at melda seg úr HSF er ikki galdandi fyrr enn limurin, sum hevur sett fram ynski um at fara úr, hevur lokið fíggjarligu skyldur sínar mótvegis HSF og hinum limunum í HSF.
Stk.9.
- Aðalfundurin tekur avgerð um at koyra lim úr felagsskapinum fyribils. Starvsnevndin kann tó við virknað beinanvegin koyra lim úr fyribils, um viðkomandi limur á álvarsligan hátt og fleiri ferðir brýtur skyldur sínar sum limur. Tílík avgerð um at koyra lim úr fyribils, skal galda til næsta aðalfund, um ikki Starvsnevndin innan ta tíð hevur tikið avgerðina aftur.
- Avgerð hjá Starvsnevndini um at koyra lim fyribils úr skal vera góðkend av komandi aðalfundi við 2/3 av teimum atkvøðum, sum atkvøða á aðalfundinum. Um avgerðin ikki verður góðkend, er avgerðin um, at limurin skal koyrast úr fyribils, dottin burtur av sær sjálvari.
- Limur, sum er koyrdur úr fyribils, missir limarættindi síni. Aðrir limir mugu ikki hava ítróttarligt samband við lim, sum er fyribils koyrdur úr. Aganevndin kann áseta aðra revsing.
Stk.10.
- Aðalfunduring kann koyra lim úr endaliga:
a) Um limurin ikki heldur fíggjarligu skyldur sínar mótvegis HSF.
b) Um limurin á álvarsligan hátt brýtur lógir, reglugerðir, ásetingar ella avgerðir hjá IHF, EHF, ÍSF ella HSF
c) Um limurin ikki í tvey fylgjandi ár hevur tikið lut í ítróttarligum virksemi hjá HSF
- Fyri at koyra lim úr HSF krevst, at 2/3 av teimum, ið hava atkvøðurætt á aðalfundinum, atkvøða fyri uppskotinum. Hetta er tó ikki galdandi fyri avgerð sambært stk. 1, litra c), sum kann avgerðast við vanligum atkvøðumeiriluta. Fyri at kunna taka avgerð um at koyra lim úr felagnum endaliga sambært stk. 1, litra a) – c) krevst, at í minsta lagi 50% av limunum í HSF eru møttir á viðkomandi aðalfundi.
§ 4
Aðalfundur Hondbóltssambandsins
Stk.1.
Hægsta valdið í Hondbóltssambandinum er aðalfundurin, sum verður hildin innan 15. juni. Aðalfundurin skal vera fráboðaður feløgunum skrivliga og lýsast alment ein mánað frammanundan.
Stk.2.
Dagsskráin á aðalfundinum skal fevna um:
1. Val av orðstýrara,
2. Formaðurin greiðir frá virki sambandsins í farna ári,
3. Kassameistarin leggur fram grannskoðaðan roknskap,
4. Góðkenning av rakstrarokniskapi,
5. Innkomin mál,
6. Val av nevndum og eykamonnum,
7. Val av grannskoðara,
8. Áseting av limagjaldi,
9. Ymisk.
Stk.2b.
14 dagar undan aðalfundinum sendir nevndin uppskot til rakstrarætlan fyri Hondbóltssambandið til limafeløgini. Limafeløgini fáa síðan eina freist upp á eina viku til at gera viðmerkingar og koma við møguligum broytingaruppskotum til rakstrarætlanina. Rakstrarætlanin verður endalig góðkend á aðalfundinum.
Stk. 3.
1. Luttakaratalið á aðalfundinum verður ásett soleiðis:
a) Fyri hvørt felag kunnu 3 persónar luttaka. Um eitt felag ikki er umboðað av nevndarlimi, skulu umboðini hava skrivliga fulltrú frá sínum felag, sum gevur teimum heimild at møta og at atkvøða á aðalfundinum. Limafeløg hava eina atkvøðu í part.
b) Fyri ÍSF kunnu 3 persónar luttaka. Hesir hava talurætt, men ikki atkvøðurætt.
c) Grannskoðari felagsins og aðrir limir í nevndum, sum Starvsnevndin hevur sett, hava rætt til at luttaka. Hesir hava talurætt, men ikki atkvøðurætt.
d) Umboð fyri fjølmiðlarnar hava rætt at møta á aðalfundinum. Tað er bert loyvt at taka myndir undir sjálvum fundinum við loyvi frá fundarstjóranum. Umboð fyri fjølmiðlar hava ikki talu- ella atkvøðurætt. Fundarstjórin kann undir serligum umstøðum, tá trúnaðarmál skulu viðgerast, taka avgerð um at fjølmiðlarnir skulu fara av fundinum so leingi viðgerðin av hesum máli stendur við.
2. Luttakararnir skulu eftir umbøn vísa fram neyðuga skjalprógvan fyri rætti sínum at luttaka á aðalfundinum.
3. Bert luttakarar, ið eru til staðar, hava rætt til at atkvøða.
4. Starvsnevndin og skrivarin skulu luttaka á aðalfundinum. Limir í Starvsnevndini kunnu ikki umboða felag teirra á aðalfundinum, so leingi teir eru limir í Starvsnevndini.
Stk. 4.
Uppskot til val av limum í Starvsnevndini skulu vera send skrivliga til HSF í seinasta lagi 10 dagar áðrenn aðalfundin. Hondbóltssambandið boðar frá, hvør stendur fyri vali í seinasta lagi 14 dagar áðrenn aðalfundin. Hondbóltssambandið skal eisini upplýsa, um viðkomandi ynskir afturval. Um ein sessur gerst tøkur, tekur varalimur sæti fram til vanliga aðalfundin, og tá skal nýggjur limur veljast fyri restina av valskeiðinum.
a) Tá talan eru um persónsval krevst, at ein meiriluti av gildum atkvøðum atkvøður fyri í fyrsta umfari.
b) Eru fleiri enn tvey valevni til ein sess, verður valevnið, ið fær lægsta tal av atkvøðum koyrt úr í sambandi við seinni atkvøðugreiðslur, til bert 2 valevni eru eftir.
c) Starvsnevndarlimur kann ikki verða limur í Aganevndini
d) Skrivstovan hjá HSF boðar limunum frá nøvnunum á teimum, sum eru í uppskoti til Starvsnevndina í minsta lagi 7 dagar fyri aðalfundin.
Stk.5.
Uppskot um viðtøkubroytingar, skulu vera nevndini í hendi í seinasta lagi 14 dagar fyri aðalfundin. Á aðalfundinum kunnu viðtøkuuppskot ikki viðgerast og góðkennast, uttan at tey standa á fundarskránni.
Stk.6.
Fyri at eitt uppskot skal vinna sømdir á aðalfundi, skal meir enn helmingurin av teimum møttu, sum hava atkvøðurætt, atkvøða fyri.
Um limafelag ikki fær møtt á aðalfundi ella eykaaðalfundi, men fegið vil vísa at tað stuðlar einum uppskoti til aðalfundin, skal felagnum verða loyvt at senda fulltrú til Starvsnevnd HSF´s, við áskrift um, at felagið tekur undir við ella er ímóti tí uppskoti, sum er til viðgerðar.
Stk.7.
Eykaaðalfundur kann verða hildin, um Starvsnevndin ynskir tað, ella um helvtin av limafeløgunum ynskja tað.
Eykaaðalfundur skal vera lýstur – eins og aðalfundur sambært grein 4, stk. 1 – við 14 daga freist.
Stk.8.
Aðalfundurin skal samtykkja keyp og sølu av fastari ogn.
§ 5
Starvsnevndin
Stk.1.
Ovastu leiðslu HSF´s hevur Starvsnevndin. Í Starvsnevndini sita 5 limir, nevnliga formaður, næstformaður og tríggir starvsnevndarlimir. Starvsnevndarlimirnir verða valdir einsæris á aðalfundi annaðhvørt ár fyri eitt 2 ára skeið. Afturval er loyvt.
Tríggir starvsnevndarlimir verða valdir annaðhvørt ár og tveir annaðhvørt ár, soleiðis at annaðhvørt ár standa formaður og ein starvsnevndarlimur fyri vali, meðan næstformaður og tveir starvsnevndarlimir standa fyri vali annaðhvørt ár.
Avgjørt verður við lutakasti hvørjir nevndarlimir standa fyri vali fyrstu ferð eftir hesa broyting.
Stk.2.
Starvsnevndin kann bert hava gildugt orðaskifti ella taka avgerð, um minst 3 nevndalimir eru møttir á starvsnevndarfundi.
Starvsnevndin tekur avgerð við vanligum meiriluta millum limirnar, ið luttaka á fundinum. Um tað stendur á jøvnum, er atkvøða nevndarformansins avgerandi
Limir í Starvsnevndini skulu taka seg úr orðaskiftinum og ikki luttaka í avgerðum, um møguleiki er fyri ógegni.
Avgerðir, ið verða tiknar, skulu skrivast í fundarfrágreiðingina.
Avgerðir, ið verða tiknar av Starvsnevndini, fáa virknað beinanvegin, um ikki Starvsnevndin tekur aðra avgerð.
Stk.3.
Starvsnevndin hevur øll fíggjarviðurskifti um hendi. Starvsnevndin tekur avgerðir í øllum málum, sum tað ikki áliggur aðalfundinum at taka avgerð um, og sum ikki sambært lóggávu ella hesum viðtøkum eru løgd til aðrar nevndir at taka avgerð um, herundir:
a) fyrireikar og innkallar til vanligar aðalfundir og eykaðalfundir hjá HSF.
b) útnevnir formenn, varaformenn og limir í undirnevndum.
c) setir aðrar nevndir við avmarkaðum uppgávum, har hetta verður mett neyðugt;
d) ásetir reglugerðir fyri skipan av føstum nevndum og nevndum við avmarkaðum endamáli.
e) setir í starv ella loysir úr starvi starvsfólk hjá HSF
f) setir á aðalfundinum fram uppskot um óheftar grannskoðarar;
g) setir venjarar fyri landsliðini umframt onnur starvsfólk
h) tryggjar, at viðtøkur HSF´s verða fylgdar og tekur neyðugar avgerðir í hesum sambandi;
i) kann siga upp persón ella nevnd ella fyribils koyra ein lim úr felagsskapinum fram til næsta aðalfund;
j) kann lata øðrum nevndum í HSF ella uttanfyri standandi uppgávur, sum Starvsnevndin hevur.
Stk.4.
Starvsnevndin skal einaferð um árið senda ÍSF frágreiðng um virki HSF´s
Stk.5.
Starvsnevndin skal seta undirnevndir, sum í minsta lagi skulu telja hesar nevndir:
Kappingarnevnd, Aganevnd, Dómaranevnd, Sponsornevnd, Úrvals- og Menningarnevnd og Lógarnevnd.
Stk.6.
Skrivstovan hjá HSF tekur sær av fyrisitingarliga arbeiðinum. Tey, ið eru í starvi á skrivstovuni hjá HSF, eru bundin av innanhýsis skipanarligum reglugerðum hjá HSF og skulu avgreiða arbeiði sítt á bestan hátt.
§ 6
Kappingarnevndin
Stk. 1.
Kappingarnevndin syrgir fyri, at feløg siga frá luttøku í lands- og steypakappingini og leggur hesar kappingar til rættis. Kappingarnevndin leiðir lands- og steypakappingar og ansar eftir, at kappingar fara fram eftir settum reglum, og hevur myndugleika til at gera broytingar í kappingarskráunum.
Stk.2.
Kappingarnevndin hevur hægsta avgerðarrætt í øllum dagligum spurningum viðvíkjandi kappingunum, herundir eisini góðkenning av hallum og hallarumstøðum annars sambært galdandi reglum ásettum av HSF
Kappingarnevndin hevur heimild til at seta bann fyri, at dystir verða leiktir í høll, um henda ikki lýkur galdandi reglur.
Stk.3.
Í kappingarnevndini sita tríggir limir umframt tiltakslim. Limirnir verða valdir av Starvsnevndini.
Stk.4.
Avgerðir hjá Kappingarnevndini kunnu innan 7 dagar eftir, at avgerðin er fráboðað móttakaranum kærast til Aganevndina.
§ 6a
Aganevndin
Stk. 1.
Aganevndin tekur avgerð í trætumálum, sum stinga seg upp í sambandi við dystir. Aganevndin viðgerð harumframt kæru- og ivamál, sum verða løgd fyri nevndina.
Stk. 2.
Kemur eitt felag, Starvsnevnd HSF´s, Kappingarnevnd HSF´s, Dómaranevnd HSF´s ella umsiting HSF´s eftir, at eitt felag, tess leiðsla, ábyrgdarfólk ella einstaklingar hava:
– brotið reglugerð HSF´s, víst ringan ítróttaranda ella ósømiligan atburð, ella
– víst atburð, sum verður mettur, at seta ítróttargreinina í ringt orð,
kann viðkomandi felag, nevnd ella umsiting leggja málið fyri Aganevndina.
Aganevndin kann eisini taka mál upp av sínum eintingum.
Stk. 3.
Aganevndin hevur í viðgerð síni av einum máli møguleika at taka fylgjandi avgerðir:
- Avvísa málið sum ógrundað ella lata vera við at áseta revsing.
- Geva ávaring.
- Geva leikarum, venjarum, leiðarum ella umboðsfólki annars leikbann og/ella bót.
- Døma eitt ella fleiri lið at missa stig og/ella mál í einum dysti.
- Áseta, at nýggjur dystur skal spælast, at dystur, sum er avbrotin, skal spælast liðugur ella áseta úrslitið av einum dysti, sum er avbrotin, sum endaliga úrslitið.
- Flyta stig til mótstøðulið.
- Frátaka einum ella fleiri liðum rættin til at spæla heimadyst og/ella hava áskoðarar til heimadyst.
- Áleggja einum felagi, at rinda øðrum felagi endurgjald.
Stk. 4.
Aganevndin hevur skyldu til at kunna viðkomandi, sum kært er um, um málið, herundir skjølini í málinum, so viðkomandi fær møguleika fyri at koma við sínum viðmerkingum til málið.
Stk. 5.
Avgerðir hjá Aganevndini skulu verða skrivligar og skulu nevna tær reglur og tey faktisku viðurskiftini, sum hava havt týdning fyri avgerðina.
Stk. 6.
Avgerðir hjá Aganevndini eru endaligar. Tó kunnu avgerðir, sum viðføra eina samlaða bót uppá meira enn 5.000 kr. ella leikbann uppá meira enn tríggjar spælidagar, ella avgerðir, sum í mun til støddina á revsingini kunnu javnmetast við slíkar avgerðir, kærast til Dómsnevndina.
Freistin at kæra avgerð hjá Aganevndini til Dómsnevndina er 6 dagar, frá tí at avgerðin hjá Aganevndini er komin fram til tann, sum ynskir at kæra avgerðina til Dómsnevndina.
Stk. 7.
Aganevndin verður mannað við trimum limum, sum Starvsnevndin fyri HSF tilnevnir, umframt tveimum eykalimum.
Starvsnevndin tilnevnir formannin í Aganevndini. Annars skipar Aganevndin seg sjálv.
Formaðurin og annar varalimunum skulu vera løgfrøðingar.
§ 7
Dómaranevndin
Stk.1.
Dómaranevndin ansar eftir, at dømingin er í tráð við tær til eina og hvørja tíð galdandi reglur fyri hondbólt.
Stk.2.
Dómaranevndin útvegar dómarar og setur teir til at døma teir dystir í landskappingini og steypakappingini. Í teimum førum, tá ið dómarar og dómaraborð ikki verða útnevndir av Dómaranevndini, útvegar heimaliðið dómarar og fólk at manna dómaraborðið.
Stk.3.
Dómaranevndin skipar fyri skeiðum til útbúgving av dómarum, tíðtakarum og skrivarum.
Stk.4.
Dómaranevndin syrgir fyri, at ein eygleiðaraskipan virkar.
Stk.5.
Í Dómaranevndini sita ein til tríggir limir, sum Starvsnevnd HSF´s velur. Nevndin skipar seg sjálv við formanni og næstformanni.
§ 8
Dómsnevndin
Stk.1.
Dómsnevndin viðgerð kærur av avgerðum, sum Aganevndin hevur tikið.
S
tk.2.
Viðgerðin fer fram sambært teimum til eina og hvørja tíð galdandi reglum fyri dómsnevndina innan ÍSF og viðgerð av kærum.
Stk.3.
Í dómsnevndini sita tríggir limir, ið verða valdir av aðalfundinum.
§ 9
Nevndarsamsýning
Stk.1.
Nevndarlimir fáa onga løn.
§ 10
Altjóða stevnur
Hondbóltssambandið skal samráðast við ÍSF og onnur sersambond/deildir, áðrenn altjóða tiltøk setast í verk í Føroyum.
§ 11
Roknskapur og grannskoðan
Stk.1.
Roknskapur felagsins verður grannskoðaður av einum av aðalfundinum valdum ríkisgóðkendum grannskoðara, sum virkar, til ein aðalfundur hevur valt ein nýggjan grannskoðara í staðin.
Stk.2.
Roknskaparár felagsins fylgir kalendaraárinum, og er frá 1. januar til 31. desember.
§ 12
Tekningarreglur
Stk.1.
Felagið verður bundið við undirskrift av formanninum saman við einum nevndarlimi.
§ 13
Avtøka av HSF
Stk.1.
Avgerð um at taka HSF av krevur meiriluta upp á 2/3 av øllum limum í HSF, og avgerð skal takast á einum aðalfundi, ið er serliga innkallaður til endamálið.
Stk.2.
Um HSF verður avtikið, skulu ognirnar latast til ÍSF, sum skal taka sær av hesum ognum og sita fyri teimum á bestan hátt, til HSF verður endurstovnað.
§ 14
Skiftisreglur
Stk.1.
Samstundis sum hesar viðtøkur verða samtyktar, fara higartil galdandi lógir og reglugerðir hjá HSF úr gildi.
Samtykt á aðalfundi 2. juni 2018


text:
Føroyska Sjómansmissiónin
19.03.2018 - 18:53
Tað sigur Martin Sofus Joensen, nýggi eigarin av útróðrarbátinum Heiðriki.
Tað varð sagt í skemti, men hann er sera spentur at sleppa til útróðrar við bátinum. Heiðrikur, sum er riggaður til línufiskiskap, hevur ikki verið í vinnu síðstu tíðina.
Síðani Martin Sofus keypti bátin, hevur hann sett fimm snellur í hann, tí hann ætlar sær at snellast.
- Báturin er keyptur úr Fuglafirði og er ein sokallaður 20 tonsari. Hann er í góðum standi, og eg keypti hann bíliga. Nú skal eg bara gera okkurt smávegis við hann, áðrenn eg fari til útróðrar.
Fiskiloyvið fylgdi við, so nú er bara at leggja til brots, sigur Martin Sofus, spentur við sjómanstrúboðarin, sum vitjaði umborð á Toftum.
Martin Sofus siglir annars við norska línuskipinum Nesbakk. Hann er heima umleið helvtina av árinum, og tá ætlar hann at dríva bátin.
Mynd: Føroyska Sjómansmissiónin
Mynd: Føroyska Sjómansmissiónin


text:
Arbeiðið við fyrsta parti av býarlundini við Akursmørk á ovara Vágsbøi er so gott sum liðugt, og longu nú ber til at njóta friðsæla grøna umhvørvið mitt í býarhjartanum.
Arbeiðsfólkini hjá Kanjon eru so at siga liðug við sítt arbeiði í lundini, sum er opin og fríð hjá øllum at vitja og brúka. Tað einasta, sum nú er eftir hjá teimum at gera, at er at seta eina brúgv upp tvørturum Ósánna, og hetta verður gjørt eftir Summarfestivalin, sum er á skránni um góðar tvær vikur.
Býargartnarin og hansara toymi hava somuleiðis syrgt fyri, at trø, runnar og annar grønur vøkstur eru gróðursett í lundini, og hesi fara at økja um vakurleikan so hvørt, sum tey grønkast og vaksa, men longu nú er lekkurt og hugnaligt at ganga á snøggu gøtunum í lundini, og til ber eisini at seta seg á benkurnar og njóta útsýnið tvørturum bøin og yvir ímóti Vágstúni, sum eisini er fríðkað nógv.
Býarlundin er liður í ætlanini hjá Býráðnum um, at Klaksvík sum heild skal gerast vakrari. Hendan ætlanin gongur aftur gjøgnum eitt nú grøn øki sum til dømis lundina, men skal somuleiðis eisini síggjast í byggiverkætlanum og vanligum viðlíkahaldsarbeiði sum til dømis veg- og asfalteringsarbeiði. Í summar hevur eisini verið arbeitt við at fríðka um býin við sokallaðum Street Art í Skýlinum við Djúpumýru, sum um dagarnar verður listprýtt, og hetta er somuleiðis við til at gera býin og kommununa sum heild vakrari.
Kelda: www.klaksvik.fo
SáH


text:
Regatta í Hósvík 14 til 16 aug 2015 1. Partur
Mikudagin var eg norðuri við vogninum, her er væl uppmerkt hvar man skal
standa :o)
Fríggjadagur og klokkan er 14:30 og sera gott veður
Brestir í holt við markisuna
Gilli er komin við :o)
Vit hava keypt eina brúkta markisu, riggar bara fínt
Teir báðir vóru nógv í fjørðuni
Norðlýsið var eisini í regatta
Klokkan 20 komu bátanir av Eiði
Nógvir bátar
Kl gott 8 fóru vit niðan í bygdahúsið at fáa okkum at eta, sera góð steik
Fríggjakvøldi bleiv so sera vakurt veður
Fantastiskt veður
Joan Kalsoy við ommudóttrini :o)
Sangur var í einum neysti
Hanus G Johansen sang eisini
Joan og Ellindur vóru eisini her norðuri ein túr
Felags sangur og Sjúrður Skaale helt røðu
Laila og Kristian
Leygarmorgun og aftur bláur himmal
Elin Maria var og spældi við Bobby næstan alla tíðina
Bátanir byrja at fara avstað, teir flestu fara til Nólsoyar
2 telt vóru eisini í Hósvík
Hesum húsininum havi eg oftani spælt sum smádrongur, fastir búði her
Morgunmatur var eisini uppi í prísinum. 150 kr per persón, tá er camping við
EL, døgurði og so morgunmatur :o)
Martin og Elsa Berit Berg
2. Partur >>>>>>


text:
Wikipedia:Wikipedianarar
Wikipedianarar eru vanlig fólk ið eru virkin á Ưikipediap 14po við at skriva og/ella rætta. Øll kunnu gerast Wikipedianarar. Tað eru yvir 10.000 skrásettir Wikipedianarar á føroysku Wikipediu, tó eru tað bert fá av teimum, ið eru virkin. Um ein trýstir á talið av greinum, ið er at finna á forsíðuni í teiginum ovast á síðuni, har tað stendur "Vælkomin á Wikipedia", so kemur ein til eina síðu við hagtølum um tað sum hendir á føroysku Wikipediu, allar Wikipediur hava slíkar síður. Har sæst talið av skrásettum brúkarum, og hvussu nógv ið hava verið virkin seinastu 30 dagarnar. Onnur ið hava verið virkin áðrenn seinastu 30 dagarnar, eru sostatt ikki at finna har uttan bara í tí samlaða talinum av skrásettum brúkarum. Um ein trýstir á "Virknir brúkarir (limalisti)", tvs. á orðið limalisti, so kemur ein listi fram við Wikipedianarunum, ið hava verið virkin seinastu 30 dagarnar og hvussu nógvar rættingar ið tey hava framt.
Á teimum størru Wikipediunum hava tey ofta upprættað verkætlanir fyri at samskipa arbeiði um at skriva um eitt ávíst evni. T.d. er Føroyar upprætta sum verkætlan á donsku, norsku og ensku Wikipediunum, møguliga eisini á øðrum.
Wikipedianarar seta seg onkuntíð í samband við aðrar brúkara fyri at biðja um hjálp til eitt hvørt, tað kann t.d. vera um málsligar spurningar vm. Tá er tað smart, at man hevur skrásett seg á síni brúkarasíðu við teimum málsligu førleikum ið ein hevur, so onnur ið leita eftir onkrum ið t.d. dugir eitt mál, ið viðkomandi ynskir at fáa ein grein týdda frá, so kann finna fram til ein brúkara og spyrja viðkomandi, um hann ella hon vil vera so vinarlig at týða ein part av einari grein til hesa Wikipediuna. Wikipedianarar brúka ofta kjaksíður, bæði teirra egnu, kjaksíður hjá øðrum brúkarum og kjaksíður sum hoyra til greinar, fyri at kjakast um t.d. innihaldi á einari ávísari síðu, t.d. um ein ikki er samdur við tí sum ein annar brúkari hevur skriva, so ber til at kjakast um tað og harvið møguliga finna fram til eina semju, og harvið kann greinin gerast betri/rættari.


text:
Huckleberry Finn
Bókadeild Føroya Lærarafelags
- Síður: 395
- Útgávuár: 2011
- Upprunamál: enskt
- Innbinding: innbundin í skreytbind
- Rithøvundur: Mark Twain
- Myndir: E. W. Kemble
- Týðari: Gunnar Hoydal
Huckleberry Finn gongur fyri vág og vind í heimbýnum. Ein hjartagóð einkja roynir at fáa eitt hampafólk burtur úr honum, men hann orkar ikki fyri henni og rýmir út á eina sandoyggj úti í Mississippi. Har hittir hann Jim, nekaratrælin, sum er rýmdur. Teir gera ein flaka, og saman sigla teir oman eftir ánni og vóna at finna frælsi og sømilig kor.
Bókin er ein klassikari og ógvuliga stuttlig. Hon lýsir væl viðurskiftini hjá svørtum fyri mongum árum síðani í amerikansku suðurstatunum.


text:
BKU í Bergen
Í hesum døgum vitjar BKU-nevndin (BláKrossUngdómur) Bláa Kross í Bergen, fyri at fáa íblástur, ráðlegging og annað gott heim við aftur.
Tey, sum eru í nevndini og síggjast á myndini, eru Jógvan Martin Davidsen, Sjúrður Steinhólm, Birita Dam og Lív Justinussen (Hans Terji Vestergaard kundi ikki vera við).
Túrurin er eitt sindur blandaður, har tey sum nýggj nevnd fáa íblástur, ráðlegging, samansjóðast og tosa um framtíðina hjá BKU.
Í dag hava tey m.a. verið og vitjað Kompasset, ið minnir um okkara “Øll hava rætt til góð barnaár”.
Tey lendu í dag og koma heim aftur hósdagin.
Amund Gillebo, leiðari av “nasjonal programavdeling”, takkar BKU á Facebook fyri ein góðan dag við samtalum um uppvøkstur, fyribyrging og Bláa Kross í Føroyum.
Tags:


text:
Orð: Tummas Napoleon Djurhuus
Lag: Dan J. Højgaard
1. Nú trívur vindur í tríggjakrúnur,
so leyvið flagsar sum gráa hárið
á gomlum fólki í nógvum vindi
– nú hallar árið.
2. Nú spenna flytfuglar sterkar veingir
og lyfta upp seg frá gráum strondum
og stevna høgt yvir berum teigum
mót heitum londum.
3. Nú er so berligt í viðalundi
við heystarlitum ímillum heyga,
har hvítar oknir við ungum flóta
á tjarnareyga.
4. Eg sá tær spenna teir skerdu veingir
og flagsa vitleyst ein heystdag kláran
og toyggja hálsar mót flytifuglum
og láta sáran.
5. Eg skilji væl, tá í sálarangist
hann verður spentur hin vongur veiki
eg goymi sjálvur ein dreym, sum aldrin
varð veruleiki.
6. Nú spenna flytfuglar sterkar veingir
á ferð har himin er altíð háur
– nú kenni eg meg so hjartans eina
sum aldrin áður.


text:
Orð og lag: Simme Arge Jacobsen
Út vil eg, út har, sum loftið er høgt og sólin er bjørt,
út har, sum lívið sær spælir, og eydnan er nær.
Heima er trongligt og dapurt og myrkt, mær lagnan gerst svørt,
trongist mín hugur – men leingist mín muður at tær.
Hví mást tú fara, eg spyrji teg bara,
ja, nú mást tú siga mær satt.
Er tað tað besta? Mítt hjarta vil bresta,
Vilt tú ikki fevna tín skatt?
Út vil eg, út í ta fjølbroyttu verð, sum um okkum er,
men tá eg heim aftur komi, eg fevna teg vil.
Tó má eg burtur eitt bil, tí eg kenni, eydnan har er,
úti í villini verð, har sum alt bert ber til.
Hví má hann fara, vit spyrja hann bara,
ja, nú má hann svara tær satt.
Er tað tað besta? Mítt hjarta vil bresta!
Vilt tú ikki fevna tín skatt?


text:
Ja, tað mátti jú koma, nú vit hava hótt við tí fleiri ferðir. Hetta fyrsta podcast er um hví vit nú royna okkum við einum podcast, um komandi EM í Kroatia, og um alt hitt spennandi sum hendir í føroyskari svimjing, komandi vikurnar. Eisini eitt vet um ‘Klaksvík National’ stevnuna í morgin.
Tað er ikki vist at tað verður akkurát hendan tænastan frá soundcloud.com sum vit fara at brúka í framtíðini, men Bartal helt at teirra avspælari var so flottur, og eg komi ikki yvir at eg ikki kann finna nakað flottari. Og orsaka at her ikki eru ‘jinglur’ og tílíkt sum hoyra útvarpi til… tær koma seinni 🙂


text:
Leygardagin 7. Juni hátíðarhalda KFUM- skótarnir við Løkin 25 ára stovningardag sín við Toftavatn í hugnaligum umhvørvi og áhugaverdum tiltøkum
Tiltakið byrjar við stuðulsrenning leygardagin 7. Juni 2008 kl. 16,00. Gingið verður runt Toftavatn.
Eisini verður felags bál, har møguleiki er at grilla pylsur o.a., og somuleiðis fáa okkurt leskiligt afturvið. Sangur og undirhald verður á skránni.
KFUM- skótarnir vóru stovnaðir fyri 25 árum síðani, og hóast stovningardagurin er 20. Juni, so verður haldið kortini hildið nú leygardagin 7. Juni.
Øll eru hjartaliga vælkomin, og tað hevði glett fyrireikararnar, um fólk møttu mannsterk upp til haldið.
Nýtt skótahús.
KFUM- skótarnir við Løkin eiga eitt 1.867 fermetrar stórt øki í Runavík, og ætlanin er at byggja eitt nýtt skótahús. Húsini verða umleið 500 fermetrar til støddar. Væntandi verður farið í gongd við byggingina um ikki so langa tíð.


text:
- Fólkaflokkurin og Jacob Vestergaard vilja verja føroyskar fiskimenn ímóti kapping frá útlendingum sum bjóða seg fram at arbeiða fyri føroyskar reiðarar og fiska fiskin hjá Føroya fólki fyri lægri hýru enn føroyskar.
- Men Fólkaflokkurin og Jacob Vestergaard vilja ikki verja føroyskar reiðarar ímóti kapping frá útlendskum sum bjóða seg fram at fiska føroyska tilfeingið fyri hægri gjald til eigaran (Føroya fólk) enn føroyskir reiðarir rinda.
Nei so er ikki. Tað sum kom fram enn einaferð á kjakfundi um fiskivinnupolitik, sum m.a. útvarpið hevur sent í brotum og í heilum líki, var nakað annað. Tað skal vera:
- Fólkaflokkurin og Jacob Vestergaard vilja ikki verja føroyskar fiskimenn ímóti kapping frá útlendingum sum bjóða seg fram at arbeiða fyri føroyskar reiðarar og fiska fiskin hjá Føroya fólki fyri lægri hýru enn føroyskar.
- Men Fólkaflokkurin og Jacob Vestergaard vilja verja føroyskar reiðarar ímóti kapping frá útlendskum sum bjóða seg fram at fiska føroyska tilfeingið fyri hægri gjald til eigaran (Føroya fólk) enn føroyskir reiðarir rinda.


text:
Sverri Egholm
30.01.2018 - 17:18
Tíðindi > Samfelag & Politikkur > Kommunalpolitikkur
Ein av mest umrøddu býráðsfundunum seinastu tíðina man vera tann, sum verður á Tvøroyri í annaðkvøld.
Áheitanin frá nýggja meirilutanum í býráðnum við Kristinu Roest, Súsonnu Bertholdsen, Boga Johannesen og Bjarna Hammer, um at velja nevndirnar av nýggjum, verður á skrá.
Skráin fyri útsetta býráðsfundin er komin út í dag, og fyrst á ská er val av býráðsnevndnum.
Meiriluti heitti á Kristin Michelsen, borgarstjóra, at kalla til fundin beint áðrenn ársskiftið, men hesum noktaði Kristin fyri. Síðani skuldi fundurin verið 8. januar, men bleiv útsettur.
Tá nevndirnar verða valdar av nýggjum, fer Kristin Michelsen væntandi at missa vald. Kommunulistin fer tá ikki at hava meirilutan í nevndunum.
Stríðið á Tvøroyri hevur ført við sær, at Kristin Michelsen, sum eisini er tinglimur, hevur gjørt av, at hann ikki vil atkvøða saman við samgonguni í løgtinginum.


text:
Orð: Lina Sandell
Lag: C.C. Williams
Týtt: Victor Danielsen
1. Sig tað aftur við meg, Jesus,
sig: Eg eri friður tín!
Sig tað, tá ið vreiðar bylgjur
hótta veika bátin mín!
Sig tað, meðan stormur leikar,
tá ið harðnar lívsins stríð,
at hin sami, sum í forðum,
ert tú enn og alla tíð!
2. Sig tað aftur, kæri Harri,
sig, at greidd er skuldin mín,
at hann Faðir mín er vorðin,
hann, tú nevndi Faðir tín,
at tú hyggur enn á tann, sum
bivar fyri orðinum,
at títt hjarta rørist enn sum
fyrr av neyð hjá fólkinum!
3. Sig tað aftur, tú ert lívið,
vegurin og sannleikin,
og at tann, ið teg man síggja,
hann man síggja Faðirin,
ja, at ævigt lív hann eigur
og skal hoyra tína rødd,
tá ið tíni børn tú savnar,
hvar á fold tey eru stødd!
4. Sig tað aftur, sig tað aftur,
at hvørt einstakt hár er talt,
og at hvørja neyð, sum nívir,
kennir tú og javnar alt,
at tú sjálvur hevur verið
freistaður, og at tú tí
hjálp kanst veita teimum enn, sum
tola freisting, trongd og stríð!


text:
Orð: Salathial Cleaver Kirk
Lag: Herbert J. Lacey
Týtt: Victor Danielsen
1. Vár Gud hevur sagt, og hann halda tað vil:
Er myrkur og tungur tín dagur,
eg eri ein borg, sum tú flýggja kanst til –
hann lyftini heldur í ævir.
Niðurlag:
Í ævir, í ævir! Nei, ei bert í dag,
hann lyftini heldur í ævir!
So langt, sum tú trýrt, tú síggja skalt tað,
hann lyftini heldur í ævir.
2. Hin leitandi finnur, hin biðjandi fær,
hin syrgjandi skal gerast glaður;
ei nakar, sum søkti hann, burt koyrdur varð –
hann lyftini heldur í ævir.
3. Tó ofta mítt verk tykist nyttuleyst stríð,
eg veit tó, at Faðir mín ræður;
hann sólskin vil geva í sínari tíð –
hann lyftini heldur í ævir.
4. Víst syrgir mín sál, tá meg sjálvan hon sær,
men aldri skal koma tann dagur,
tá rørið hitt løstaða sundur hann slær –
hann lyftini heldur í ævir.
5. Víst kunnu tey slitna, tey eymastu bond,
men har uppi stendur ein staður,
har aldri skal syrgja mín frígjørda ond –
hann lyftini heldur í ævir.


text:
Want to learn Farose?
Basic course in Faroese language and culture. Three different levels are offered, depending on the participants competence. Please feel free to contact one of the teachers for further info.
Edna og Durita eru vinkonur og ganga báðar í 3. flokki.
Tær eru glaðar fyri at hava fingið eitt árshald av Píka7.
Mentamálaráðið hevur lýst 2018 at vera málmenningarár. Sørvágs kommuna vil eisini geva eitt lítið íkast til málmenning av okkara smæstu borgarum, tí er gjørt av at lata elstabólki í Alvalon og børnunum í 1-3. flokki í Sørvágs skúla eitt árshald av blaðnum Píka7.
Endamálið við venjingunum er at økja um vælveruna hjá tí einstaka og at borgarin so leingi, sum tilber, verður sjálvhjálpin og virkin bæði heima og úti.
Dentur verður lagdur á fyribyrgjandi-, viðlíkahalds- og styrkivenjingar.
Nú slaktið er fyri er umráðandi, at vit hugsa okkum um, hvussu vit burturbeina leivdirnar frá slaktinum.
Nú eru fólk frá reinsitænastuni hjá IRF byrjaði at tøma rottangar í Vágunum og á Sandoynni.
IRF heitir á fólk í hesum økjum um at tryggja:
Reglugerðin sigur, at eigarin av rottanganum hevur til eina og hvørja tíð ábyrgd av, at tangin er í góðum standi og ikki er til ampa fyri fólk og umhvørvið. Hetta inniber millum annað, at fólk og fæ trygt kunnu ferðast tvørtur um rottangan, eisini eftir at hann er tømdur.
Tá ið tangin er tømdur, leggur IRF ein lepa við árstali undir lokið á tanganum.
Í samband við, at fjøllini nú verða gingin, verður tikið ímóti burturkasti frá slaktinum.
Vit søkja eftir einum dugnaligum Sosialráðgeva, til eitt avbjóðandi starv, á einum spennandi arbeiðsplássi, við góðum starvsfeløgum. Talan er um eitt fast fulltíðarstarv á 39 tímar um vikuna.
Starvið skal setast tann 1. november 2018 ella skjótast til ber.
Barnaverndartænastan arbeiðir sambært lóg um Barnavernd. Arbeiðið fevnir millum annað um málsviðgerð, kanningar og samrøður við bæði børn og vaksin.
Spennandi konsert við Fremmand og Sakaris verður í Gamla skúla í Sørvági 21 sept kl 20.00
Bygdaráðsfundurin í kvøld, er útsettur til mikukvøldið 12. september kl 18.00.
Sørvágs Kommuna.


text:
Eik og Betri pensjón samstarva28-09-2011
Eftir at Eik er vorðin partur av TF-samtakinum, skiftir bankin veitara av tryggingum frá Lív til Betri Pensjón. Sambært avtaluni bjóðar Eik kundum sínum tryggingar og pensjónir í samstarvi við Betri Pensjón
Ungdómsdeildin er flutt oman í miðbýin21-09-2011
Mánadagin 5. september flutti Ungdómsdeildin av Tinghúsvegnum oman í gróthúsið hjá Eik í Miðbýnum
Børn vitja Bassa13-09-2011
Mánadagin vóru tey elstu børnini úr Dagstovninum Kurla á vitjan í Eik
Eik ársins frælsa virki 201113-09-2011
Hetta er triðja árið á rað, at Eik vinnur Virkisleikirnar og gerst ársins frælsa virki. Í ár høvdu 10 lið avgjørt at royna seg á virkisleikum
Starvslýsing: Leiðari til Innanhýsis grannskoðanina08-09-2011
Vit sóknast eftir nýggjum leiðara til innanhýsis grannskoðanina í Eik. Freistin at søkja er 14. oktober


text:
Sjálvt um vit eru ein lítil fyritøka, meta vit okkum at hava stóra vitan innan hesir økir
Okkara KT hjálparar eru klárir at hjálpa tykkara fyritøku. teir hava drúgvar royndir innan KT hjálp, og kunnu hjálpa yvir telefon, chat, fjarhjálp, ella kunnu tit fáa ein KT hjálpara út til tykkara fyritøku at loysa trupuleikan
Vit kunnu bjóða eitt regluligt KT eftirlit at tykkara KT kervi. Tú avgerð hvussu ofta vit hyggja forbí og gjøgnumganga tykkara KT umhvørvið. Eisini kunnu vit bjóða printara eftirlit, so tín fyritøka ikki skal liggja inni við tónara til printaran
Vit kunnu bjóða KT ráðgeving. Um tit skulu uppstiga tykkara KT útgerð, ella hava brúk fyri ráðgeving til nýkeyp, so kunnu vit verða ein góð óheft sparring, har okkara ráðgevar kunnu ráðgeva tykkara fyritøku innan flest øll økir.
Vit klára ikki heilt alt, men vit kenna fólk...
Til tíðir leggja vit greinar út, sum vit halda verða áhugaverdar fyri okkara kundar.
Leingi er tað í væl skal verða… Nú hava vit dagført okkara egnu heimasíðu, tí tað manglaði í stóran mun… Heimasíðna hevur onkra nýggja funku t.d. chatta við ein KT hjálpara, og tí tænastuna eru vit spent uppá 🙂 Vónandi kann hendan nýggja heimasíðan verða til hjá til okkara kundar.


text:
Í heyst bjóðar Nils Ohrt, stjóri í Listasavninum, øllum listaáhugaðum
til fýra seminar um framsýningina við Per Arnoldi og um meistaraverk í
evropeiskari list.
Í steðginum verða ein drekkamunnur og heimabakað køka at fáa.
Atgongumerki 100 kr.
Listafelagslimir 50 kr.
Sunnudagin 9. oktober kl. 15-17:
Meistaraverk í evropeiskari list: Giotto í Arena-kapellinum.
Sunnudagin 6. november kl. 15-17:
Meistaraverk í evropeiskari list: Caravaggio í Cerasi-kapellinum.
Sunnudagin 4. december kl. 15-16:
Jólamyndir í listini: Pieter Brueghel hin eldri: Koman til Bethlehem.


text:
Havnar Bóltfelag 1904-1954
Útgevari: Havnar Bóltfelag 1994
Fótbóltssřga er so mangt. Hon er ikki bara prát um at renna eftir leđurbóltinum. Hon er eisini sřgan um ein nýggjan tátt í tjóđskaparligum menningarstarvi fyrst í farnu řld.
Hann, sum eggjađi til, var heimasandsmađurin Mads Andrias Winther, sum eisini gekk á odda at stovna Havnar Bóltfelag í 1904. Teir fingu sćr vřll á einum trađarstykki í Hoydřlum.
HB tók tađ ódnartakiđ at gera fótbóltsvřllin í Gundadali, har HB hevur húsast síđani. Tey fyrstu árini vóru fleiri dystir móti útlendskum herskipum enn móti fřroyskum felřgum, men serligur rómur var kortini um dystirnar millum HB og TB.
Havnin stóđ á hinum endanum, tá fjarrit í 1924 kom av Tvřroyri um, at HB á fyrsta sinni hevđi vunniđ á tvřrámonnum á Sevmýri. Tey dansađu og veitslađust til tann alljósa morgun.
HB gekk undan at fara uttanlands. Fyrsta ferđin gekk til Bergens í 1910 og onnur til Íslands í 1929. Áriđ eftir varđ fariđ til Hetlands og aftur í 1935.
Sítt fyrsta steyp vann HB í 1924, og í 1925 var fyrsta útlendska divisjónsliđiđ, KFUM úr Keypmannahavn, í Havn á ólavsřku. Á ólavsřku 1940 vann HB kappingina um Veđrasteypiđ móti řllum hinum fřroysku liđunum og bretskum hermonnum.
Fyrsta fřroyameistaraskapin vann HB í međaldeildini í 1943 og annan í 1950 í dreingjadeildini. HB hevur altíđ havt fleiri spćlarar á landsliđnum, sum tey fyrstu árini eftir heimsbardagan bert spćldi móti Bretlandi.
Í 1954 dittađi HB sćr at fara til Íslands, og havnarfólk vóru stolt av sínum umbođsmonnum, tá teir komu aftur viđ góđum úrslitum.
Hetta og mangt annađ er at lesa í bókini, sum er prýdd viđ mongum myndum úr fřroysku fótbóltssřguni. Mestsum fullfíggjađ yvirlit er yvir dystir og teir, sum hava spćlt viđ og umbođađ HB hesi mongu ár. Og teir eru ikki so fáir.
(Fćst enn)


text:
Orgul
Orglið er størsta ljóðføri, sum til er. Bæði í vavi, ljóðstyrki, klangi og ymiskleika. Orgul er eitt blásiinstrument við tangentum, sum líkjast klavertangentum. Tangentrekkjan er tó stytri og ofta eru fleiri tangentrekkjur. Ofta hava orgul eisini eina tangentrekkju, sum man spælir á við fótunum.
Flestu orglini standa í kirkjum og floyturnar í orglinum, sum geva ljóð frá sær, kallast pípur. Fyri ikki at blanda við onnur sløg av orglum sum elektrisk ella elektronisk orgul, kallast orglið tí ofta pípuurga ella kirkjuorgul.
Børn í 10 ára aldri kunnu byrja at læra at spæla orgul. Tú skalt eiga eitt klaver, keyboard ella el-orgul, so tú kanst venja heima við hús.
Byrja verður við at læra at spæla eftir nótum. Fyrst sangir og smá tónleikaverk, seinni sálmar og størri verk.
Um onkur hevur spælt klaver í nøkur ár, kann tað vera rættuliga lætt og hugaligt eisini at byrja at spæla orgul. Tangentarnir og nótarnir er teir somu sum á klaver. Bert mátin at trýsta á tangentarnar er eitt sindur annarleiðis. Gongur tað væl, kanst tú skjótt byrja at spæla onkran sálm til guðtænastur í smærri kirkjum.
Tørvur er á orgulleikarum kring landið, so brúk er fyri tær, um tú dugir at spæla orgul.


text:
Nú dagurin at enda er, og náttin komin nær
Av Dione Isaksen.
1. Nú dagurin at enda er,
og náttin komin nær,
algóði Guð og faðir, ver
hjá mínum og hjá mær.
2. Vælsigna tey, mær standa nær,
vælsigna henda stað;
hjálp okkum til at fylgja tær
við trúgvum sinnalag.
3. Eg ofta veikan kenni meg;
men himmalfaðir mín,
styrk tú meg, o, tað biði eg,
og halt meg nær til tín.
4. Tú syndarar úr svøvni vek,
til tín hvørt hjarta drag.
Tey veiku styrk, tey sjúku lek,
ger sorgarbundin glað.
5. Í Jesu navni sigi eg
tær tøkk, Guð faðir mín,
at tú av náði leiddi meg
á rætta leið til tín.
6. Og tøkk, at tú meg hevur vart
frá váða og frá neyð;
tøkk fyri himmalljósið bjart,
tøkk fyri dagligt breyð.


text:
Tryggari at sita á rossabaki
ítróttur11-12-2017 - 12:54 - Jóanis Nielsen
KVF skrivar:
Nýggj uppfinning, trygdarsporin, økir trygdina, um tú dettur av rossinum, siga Marner Joensen og Jóannes Debes, uppfinnararMarner Joensen var úti og reið, tá rossi tveitti hann av.
Marner hekk í sporanum eina løtu, men slapp so leysur, tí stilvin, hann var í, var so víður. Annars kundi verið helt galið.Hetta var orsøkin til hugskotið at gera ein nýggja spora, sum slitnar úr reimini, sum er føst í saðilinum. Marner Joensen og Jóannes og Uni Debes hava nú ment henda spora og hava fingið patent uppá hann.
Nú mangla teimum fígging so byrjast kann at framleiða sporan.Marner og Jóannes greiða her frá um nýggja sporan


text:
Skyn
P/F Skyn er dótturfelag hjá BankNordik. Virksemið er mekling og ráðgeving í sambandi við fastognarsølu. Vit samstarva við BankNordik, so vit kunnu vísa á kappingarføra, smidliga fígging við góðum treytum. Hetta er eitt tilboð og ikki eitt krav. Tað er til eina og hvørja tíð upp til keyparan, hvar og hvussu fíggingin skal setast saman.
Navnið
Skyn er fornnorrønt orð, ið merkir vitan, lærdómur og skil. Hetta hóskar væl til okkara visión og missión um meklaravirksemi.
Nevnd
Nevndarforkvinna er Turið F. Arge, og nevndarlimir eru Árni Ellefsen og Rune Nørregaard.
Stjórn
Petur Mohr Niclasen er stjóri í P/F Skyn.


text:
GREINAR
| 2016
Tórsdagin 29. desember tók Tvøroyrar Kommuna fyri fyrstu ferð lut í Jobmatch, ið var hildið í prýðiliga Norðurlandahúsinum. Fyri okkum ...
"Aðrenn-Jobmatch" í býráðssalinum.Í morgin, ónsdagin 28. desember, fer forkunnugt, alment tiltak av bakkastokki í býráðssalinum, ...
Væl eydnað hátíðarhald fyri Rasmus Effersøe
Fríggjakvøldið 16. Desember, fór tiltakið til heiðurs fyri Rasmus Effersøe, av ...
Eitt hátíðarhald fyri einum av mætastu býarsynum Tvøroyrar. Herfyri var áhugaverdur fyrilestur á Seglloftinum, um undangongumannin T.F. Thomsen, ...
Fyri fyrstu ferð, luttekur Tvøroyrar Kommuna á Jobmatch, ið hevur sum høvuðsendamál, at skapa og viðlíkahalda sambandið millum føroyska ...
Tvøroyrar Kommuna fer nú, í samstarvi við Reyða Kross Føroyar, undir skipaða vitjanartænastu fyri eldri á Tvøroyri. Starvsfólk hjá ...
Í gjár var almenn móttøka í býráðssalinum, har avíkavist Signar Dam og Johan Joensen vórðu heiðraðir. Signar, fyr at ha...va ...
Í morgun hevði okkara virkni fólkaskúli, enn einaferð okkurt serligt á skránni. Ferðslutrygdin var á breddanum og í hesum sambandi vóru ...
Trygdin hevur veruliga verið á breddanum í Tvøroyrar Skúla í dag. Júst sum ferðsluátakið í morgun var liðugt og næmingarnir ...
Í síðstu viku bóru vit tíðindi um, at fólkatalið aftur gekk rætta vegin. Nú er so sjón fyri søgn, at skattainntøkurnar ganga sama ...


text:
( 1494—1536 )
William Tyndale var ovastin í herinum av Enskum reformatørum, og á mangan hátt teirra andligi leiðari.
Arbeiði hansara at týða Grikska Nýggja Testamentið til vanliga Enska bóndamálið, varð gjørt møguligt gjøgnum útgávu Erasmusar av hansara Grikska og Latínska Nýggja Testamenti, prentað í 1516.
Tyndale týddi Nýggja Testamentið frá 1522 til 1524, og gav tað út í 1525 í Cologne; men tann tilgongdin varð hindrað, so hann flutti til Worms, og útgav tað har í 1526.
Týðingin hjá Tyndale var tann fyrsta Enska Bíbliutýðingin, sum varð gjørd beinleiðis úr Hebraiskum og Griksum teksti, og tann fyrsta týðingin at gera nýtslu av nýggja prentmiðlinum, sum loyvdi eini víðari útbreiðslu.
Í 1535 varð Tyndale handtikin, settur fastur í Vilvoorde fongslinum uttanfyri Brüssel í yvir eitt ár, dømdur fyri kettarí og brendur á báli hin 6. Oktober 1536.
Úr Nýggja Testamenti Tyndales:
Bókin var lítil, í lummastødd, tí hon var ólóglig, og mátti kunna goymast.
Í dag er bert eitt og eitt hálvt eintak eftir. So nógv ræddist católska skøkjan Guðs orð, at hon brendi Bíbliurnar, — og tey sum áttu tær. Niðurstøða: hon var ongantíð Guðs kirkja; — vit evangeliskt frelstu eru.
Nýggja Testamenti Tyndales inni í fyrstu prenting King James Bíbliunnar. Støddarmunurin er ovurstórur. Kanningar hava víst, at 80% av tekstinum í Nýggja Testamenti King James Bíbliunnar er arbeiði Tyndales, sum hevur vunnið sær leið víðari fram inn í Bók bókanna.


text:
”Vit kunnu staðfesta, at fleiri og fleriri brúkarar av hesum vandamiklumm evnum eru børn og ung. Hetta er sera álvarsamt, tí tey eru í vanda fyri at gerast sálarliga sjúk. Vit hava ikki ráð til, at so mong fáa skaða,
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tann, sum gevur fyri at móttaka, hevur ikki givið.
Lucius Annaeus Seneca


text:
§ 1 – Tilmelding: Øll lið í ungdómsdeildunum, sum hava goldið ásetta luttøkugjaldið fyri steypakappingina, kunnu luttaka í kappingini.
§ 2 – Leikaraloyvi: Leikari er bundin at tí liði, sum hann er skrásettur hjá fyrsta dystin, hann luttekur. Leikari kann rykkja upp frá lægri til hægri raðað lið, t.d. frá c- til b-lið ella b- til a-lið. Leikari kann ikki rykkja niður aftur, men er bundin at hægra raðaða liðnum. Leikari kann bert umboða eitt lið í sama aldursbólki í hvørjum leikumfarið.
Leikaralistin (dómaraseðilin) skal vera skrivaður áðrenn fyrsta dyst hjá viðkomandi liði. Tó kunnu fleiri leikarar, sum ikki eru skrásettir á øðrum liði, skrásetast eftir at fyrsti dystur er leiktur.
Tað er loyvi, at strika ikki nýttan leikara av fyrsta dómaraseðlinum, sum leikarin er skrásettur á. Leikari, sum er strikaður av dómaraseðlinum, verður roknaður sum ikki-nýttur.
Um eitt lið verður tikið úr steypakappingini, kunnu leikarar skrásettir á tí liðnum ikki leika við øðrum liði.
§ 3 – Bólkaspæl: Undan kappingini styrkismetir kappingarnevndin liðini og bólkar tey soleiðis, at sterkastu liðini fara í hvør sín bólk, næststerkastu í hvør sín bólk o.s.fr.
Eru 20-23 lið í kappingini verður leikt í 5 bólkum fyrsta umfar, har 10 lið koma víðari til A-endaspælið, meðan restin av liðunum leika í B-endaspæli. Eru 16-19 lið í kappingini verður leikt í 4 bólkum fyrsta umfar, har 8 lið koma víðari til A-endaspælið. meðan restin av liðunum leika í B-endaspæli. Eru 11-15 lið í kappingini verður leikt í 3 bólkur fyrsta umfar, har 6 lið koma víðari til A-endaspælið. meðan restin av liðunum leika í B-endaspæli. Eru 6-10 lið í kappingini verður leikt í 2 bólkum fyrsta umfar, har 4 lið koma víðari til A-endaspælið. meðan restin av liðunum leika í B-endaspæli.
Eru fleiri ella færri lið við í kappingini enn ásett omanfyri, ger Kappingarnevndin hóskandi leist í trá við omanfyri.
Í øðrum umfari verða liðini bólkaði við lutakasti, har eittarar fara í hvør sín bólk, tveyarar í hvør sín bólk o.s.fr. Er ólíkatal av liðum í somu styrkismeting, verður avgjørt við lutakasti, hvønn bólk liðini skulu í. Stig og mál verða nulstillaði fyri endaspølini.
Har 10, 8 og 6 lið eru í A-endaspælinum, verður leikt í tveimum bólkum, har ovastu tvey liðini vinna seg víðari í hálvfinalurnar.
Har 4 lið eru í A-endaspælinum verður leikt í einum bólki, sum avgerð, hvussu liðini skulu møtast til hálvfinalurnar. Liðið, sum endar nr. 1 skal spæla móti liðnum, sum endar nr. 4 og nr. 2 skal møta nr. 3
B-endaspælið er skipað á sama hátt, sum A-endaspælið. Eru trý lið í B-endaspælinum, fær vinnarin av umfarinum beinleiðis pláss í B-finaluni, meðan hini bæði liðini leika hálvfinalu.
§ 4 – Hálvfinalur og finalur: Ein hálvfinala verður leikt. Hetta er galdandi fyri bæði A- og B-endaspælið. Bronsudystir verða leiktir í Aendaspælinum.
Finalan í A-endaspælið verður leikt á finaludegnum fyri allar ungdómsdeildirnar. Bronudystir og B-finalur verða leiktar á hálvfinaludegnum.
§ 5 – Ásetingar: Kappingarnevndin ásetur leikdag og leikstað fyri allar dystir í kappingini. Kappingarnevndin ásetir hóskandi longd á dystunum í kappingini.
Viðvíkjandi stigarokning verður víst til kappingarreglu 6.8. Undantøkini í 6.8.4 og 6.8.5 eru ikki galdandi.
§ 6 – Leikbann: Kappingarleiðslan á staðnum skal tryggja, at reyð kort verða skrásett og leikbann sitin. Leikbann fylgja kappingini, tó ikki í seinasta leikta dystinum í kappingini – tá skal leikbannið sitast í fyrst komandi dysti í landskappingini.
§ 7: – Onnur viðurskifti: Viðvíkjandi øðrum viðurskiftum verður víst til kappingarreglurnar hjá HSF og altjóða reglurnar hjá IHF.


text:
Alda Nielsdóttir
09.06.2018 - 19:14
Mentan > Uttanlands > Annað
Amerikanska sjónvarpsrásin HBO er í ferð við at leggja ætlanir um, hvat skal henda, tá væl umtókta røðin, "Game of Thrones" endar næsta ár.
Tað seinasta árið, hevur HBO arbeitt við einari nýggjari røð. George R. R. Martin, ið hevur skrivað bøkurnar, sum "Game of Thrones" er bygd á, sipaði til fimm nýggjar møguligar verkætlanir, og í fjør segði HBO, at upp til fýra sendingar innan "Game of Thrones"-heimin kunnu koma.
Nú hevur HBO váttað ein pilot-part av einari nýggjari røð, ið skal ganga fyri seg fleiri túsund ár áðrenn upprunarøðin. Tað skrivar Berlingske og fleiri altjóða miðlar.
Nýggja røðin skal vera eitt slag av forsøgu til "Game of Thrones" og verður hon skrivað av George R. R. Martin í samstarv við Jane Goldman, ið m.a. hevur skrivað handritið til filmarnar "Kick-Ass" og "Kingsman: The Secret Service".
Sambært HBO fer nýggja røðin at lýsa forsøguna hjá Westeros-heimspartinum.
8. og seinasta sesongin av "Game of Thrones" verður at síggja í 2019, og fer bert at hava seks partar. Hendan sesongin er, mótsett hinum, ikki skrivað av George R. R. Martin.


text:
Í 2014 vóru tað 10 ár síðani fyrsta skrímslabókin kom á prent.
Her eru nøkur skrímslatøl:
Í juli 2001 byrjaðu 3 høvundar, Áslaug Jónsdóttir, Kalle Güettler og Rakel Helmsdal, at arbeiða samstarva. Tað var á einum skeiði fyri høvundar og teknarar á norðurlendska háskúlanum Biskops Arnö í Svøríki. Á skeiðnum høvdu vit 4 tímar at byrja eina barnamyndabók. Vit gjørdu eina ½ bók hesar tímarnar.
Í 2004 kom 1. bók okkara Nei! segði lítla skrímsl kom út á 3 upprunamálum: føroyskum, íslendskum og svenskum og umsett til dansk. Vit høvdu nakað so óvanligt sum høvuðskontrakt við 3 forløg samstundis: Bókadeild Føroya Lærarafelags, Mál & Menning og Bonnier Carlsen.
Síðani eru 7 aðrar bøkur komnar um skrímslini. Bókarøðin sær soleiðis út:
- Nei! segði lítla skrímsl
- Stór skrímsl gráta ikki
- Myrkaskrímsl
- Skrímslasótt
- Skrímslavitjan
- Skrímslahæddir
- Klandursskrímsl
- Skrímslakiskan
Fyrsta bókin finst á 14 málum! Tann næsta á 13 og hinar á heilt nógvum málum og fleiri leggjast til.
- føroyskt (upprunamál)
- íslenskt (upprunamál)
- svenskt (upprunamál)
- danskt (umsett)
- norskt bokmål (umsett)
- nýnorskt (umsett)
- finskt (umsett)
- franskt (umsett)
- kinesiskt (umsett)
- spanskt (umsett)
- galisiskt (umsett)
- katalanskt (umsett)
- baskiskt (umsett)
- litaviskt (umsett)
Forløgini, sum nú hava høvuðskontrakt við eru: Bókadeildin, Forlagið (Ísland) og Kabusa (Svøríki). Forlagið hevur uttanlandarættindini og syrgir fyri at skrímslini sleppa út í heim.
Skrímslini hava verið á palli 2 ferðir. Í Íslandi var tað í Tjóðleikhúsinum, “Skrímslin í leikhúsinu”, sum Áslaug dramatiseraði. Í Føroyum var tað Karavella Marionett-Teatur, sum spældi “Skrímslini“, Rakel Helmsdal dramatiseraði.
Hetta samstarvið við tveir dugnaligar norðurlendskar høvundar hevur verið ein stórur vinningur hjá mær, ein ókendum føroyskum barnabókahøvunda. Áslaug og Kalle hava royndir innan útgavuvirksemi í stórum londum, sum eg als ikki havi innlit í, og so eru tey stuttlig at arbeiða saman við. Haldi vit øll hava lært nakað av hvørjum øðrum. Vit líkjast ikki sum høvundar og saman gera vit sumt betur, enn vit gera hvør sær. Rithøvundasamstarv er ótrúliga spennandi, avbjóðandi og mennandi, og eg ynski øðrum høvundum at sleppa at royna hetta eisini.
Tillukku við teimum 10 árunum lítla skrímsl og Stóra Skrímsl!!
Samrøða sum íslendska Frettablaðið hevði við skrímslini bæði í samband við føðingardagin.


text:
Orð: Thomas B. Barratt
Lag: William J. Kirkpatrick
Týtt: Victor Danielsen
1. Kom, sum tú ert, nú til Jesus,
sál, sum í vantrúgv er blind!
Blóðið, sum rann úr hans sárum,
reinsar frá allari synd.
Niðurlag: Legg teg í Frelsarans armar,
hvílu tær fá við hans bróst!
Hoyr, sum tað stormar har úti!
Her, her er friðfult og ljóst.
2. Tímarnir renna so kvikir,
skjótt er hon farin, tín tíð,
skjótt skal tín lívslampa sløkna,
enda tín gleði, títt stríð.
3. Hví vilt tú longur tá drála
har á tí villini leið?
Verðin bert svíkur títt hjarta,
hví søkir Harran tú ei!
4. Tá ið hitt skínandi portur
opnast ein dag uppi har,
hvat hevði tú ikki givið,
at tað fór upp fyri tær!


text:
Futsal-kappingar í vetur
TB | 12/09/13
Undirtøkan fyri fyrstu Futsal-kappingini var so mikið stór, at FSF hevur avgjørt, at kappingarnar verða aftur komandi vetur, og nú eisini fyri gentur. Hesar vóru hildnar í síðsta vetur og nú verður aftur skipað fyri hesum. TB verður í ár við í hesum kappingum.
FSF skrivar víðari um hesa kappingar:
Futsal-kappingarnar, ið Fótbóltssamband Føroya skipaði fyri seinasta vetur, eydnaðust so mikið væl, at avgjørt er at halda fram, og komandi vetur sleppa genturnar eisini at royna seg.
Kappingarnar í 2013/2014 verða fyri Dreingir U12 (árg. 2002-2003), Dreingir U14 (árg. 2000-2001), Dreingir U16 (árg. 1998-1999), Gentur U12 (árg. 2002-2003), Gentur U14 (árg. 2000-2001) og Gentur U17 (árg. 1997-1999).
Í kappingunum hjá dreingjunum verður spælt yvir átta vikuskiftir. Fyrsta umfar verður í KÍ-høllini 2. og 3. november, og finaluumfarið, ið er seinasta umfar, verður spælt í ítróttarhøllini á Eiði 15. og 16. februar 2014.
Hjá gentunum verður spæld yvir fimm vikuskiftið. Lagt verður fyri í høllini á Eiði vikuskiftið 9. og 10. november, meðan seinasta umfar hjá gentunum verður í Hoyvíkshøllini 8. og 9. februar 2014.
Vit fylgja upp um hetta og venda aftur, so hvørt tað er okkurt nýtt hesum viðvíkjandi.


text:
Venjingardystur móti Víkingi
Jan Smedemark | 10/02/15
Í vikuskiftinum kemur Víkingur suður á venjingarlegu og stendur millum ein dystur móti aldursforsetanum á skránni. Víkingur hevur sostatt melda frá til árligu Klaksvíkskappingina fyri heldur at venda nøsina í ein sunnan og njóta eitt vikuskiftið í Suðuroynni.
Sostatt verður møguleiki hjá TB fjepparum at fáa eitt innlit í, hvussu fyrireikingarnar ganga mótvegis kappingarbyrjan, ið nærkast í stórum.
Dysturin móti Víkingi verður leiktur fríggjakvøldið 13/2 klokkan 18:00.


text:
Libanon
Libanon (arábiskt: لُبْنَان Lubnān), alment: Republikkin Libanon (arábiskt: اَلْجُمْهُورِيَّة اَللُّبْنَانِيَّة al-Jumhūrīyah al-Lubnānīyah; franskt: République libanaise), er eitt Vesturasiatiskt land í Miðeystri ið hevur mark til Sýria, Ísrael, og Miðalhavið. Meginparturin av fólkinum eru arábar, ið hoyra til mangar ymiskar trúarbólkar. Libanon var einaferð mentanar-, fíggjar- og handilsmiðdepilin í Miðeystri. Ósemja ímillum muslimskar og kristnar bólkar elvdi til blóðugt borgarakríggj. Stríðið, ið byrjaði í 1975, legði næstan alt landið í oyði. Friðaravtala varð fingin í lag í 1989, og síðan er vorðið friðarligari í landinum.
Borgarakríggið oyðilegði týdningarmiklu ferðavinnuna í Libanon. Nú verður roynt at fáa ferðafólk at koma aftur, bæði til baðistrendurnar og at síggja mongu søguligu staðirnar, m. a. býirnar Týros og Sidon (nú Sur og Saida). Fønikar bygdu býirnar fyri 3.000 árum síðan. Teir vórðu viðgitnir í rómverskari tíð fyri glasið og purpurlitin
Áðrenn býurin var skotin í smildur í borgarakrígnum, var Beirut kendur og lívligur heimsbýur, gitin undir navninum "Eysturlendski París", hann var eisini týdningarmesti havnabýur og fíggjarmiðdepil har um leiðir. Nú liggur bæði býurin og búskapurin í býnum í skeljum; men myndugleikarnir hava sett í verk stórsligna ætlan um at byggja býin upp aftur sum fíggjardepil.
Libanska fólkið er sum eitt putli spæl av átrúnaðarligum muslimskum og kristnum bólkum, ið aftur eru býttir í mangar trúarflokkar. Størsti kristni bólkurin eru maronittar, ið hava nógv felags við katólsku kirkjuna, aðrir eru griksk-ortodoksa og griksk-katólska kirkjan. Muslimarnir eru sunni- ella sjiamuslimar.
Trúgv drusanna er sprottin av islam og kristindóminum, men verður nú roknað sum sjálvstøðugur átrúnaður. Um 200.000 drusar búgva í Libanon, teir flestu í fjallalendinum fyri sunnan. Teir hava mangar siðir, ið hava til endamáls at verja drusiska samfelagið. Tað er ógjørligt at gerast drusi, ert tú ikki føddur drusi. Eingin drusi kann avnokta sína drusisku trúgv og taka við aðrari trúgv, og drusar hava ikki loyvi at giftast við øðrum enn drusum.
Setristræið er tjóðarmerki Libanons og stendur í libanska flagginum. Træið er umrøtt fleiri ferðir í Bíbliuni, og á teimum døgum vóru stórir setrisskógir í líðunum í Libanon. Men nú eru teir næstan høgdir niður; bara nakrar fáar friðaðar lundir eru eftir. Nøkur trø har eru eldri enn 1.500 ár.
Tjóðarrætturin í Libanon er kibbe, gjørdur av lambskjøti, knústari hveiti og leyki, ið verða sligin upp sum knetti og steikt í ovni ella kókað í olju. Søtur bakstur, sum bollar fyltir við nøtum og dadlum og roðaðir í hunangi, er eisini væl dámdur matur.
Borgarakríggj var í Libanon í tíðarskeiðnum 1975 - 2000. 14. februar 2005 bleiv fyrrverandi libanesiski forsetin Rafik al-Hariri dripin í einari bumbuatsókn í Beirut, 14 onnur lótu eisini lív. Støðan á markinum millum Libanon og Ísrael hevur verið spent síðani 2006, tá bardagar vóru millum ísraelska herin á Hizbollah í Libanon. Hesi árini hava umleið 1200 libanar og 160 ísraelsmenn latið lív í álopum. Ísraelski herurin fór í apríl 2012 undir at byggja ein múr á markinum millum Ísrael og Libanon. Múrurin verður nakrar kilometrar langur og er ætlaður at verja ísraelska býin Metulla ímóti álopum frá byrdumonnum í libanska býnum Kfar Kila, sum er beint hinumegin markið. Ísraelska útvarpið sigur, at múrurin verður bygdur sambært avtalu við ST og libanska stjórnarherin.
Býir[rætta | rætta wikitekst]
- Beirut (Høvuðsstaður) 2.060.363 íbúgvar (2012)
- Tripoli 195.932 (2012)
- Zahlé 150.000 (2010)
- Sidon 163.554 (2005)
- Tyr 135.204 (2005)


text:
BUNKERS- CLC- ATHEN- OG VRAKCERTIFIKAT
Til ber at søkja um certifikat á heimasíðuni hjá Søfartsstyrelsen – sí leinki
Bunkercertifikat: Øll skip, 1000 BT ella yvir, skulu hava Bunkerváttan umborð. Váttanin staðfestir, at skipið hevur teknað trygging hjá góðkendum tryggingarfelag, sum veitir trygd fyri oljudálking, sum stendst av bunkerolju.
Talgild Umsókn um Bunkercertifikat
CLC-certikfikat: Øll tangaskip yvir 2000 BT skulu hava CLC-certifikat. CLC-váttanin staðfestir, at skipið hevur teknað trygging hjá góðkendum tryggingarfelag, sum veitir trygd fyri oljudálking, sum stendst av oljulastini.
Talgild Umsókn um CLC-certifikat
Vrakcertifikat: Nairobisáttmálin krevur, at skip til støddar 300 BT ella meira, sum sigla til ella frá londum, sum hava undirskrivað sáttmálan, skulu hava váttan/sertifikat umborð, sum vísir, at tey hava trygging, sum fevnir um reiðarans ábyrgd, fyri burturbeinan av skipsvraki.
Talgild Umsókn um Vrakcertifikat
Athencertifikat: Galdandi fyri ferðafólkaskip í Altjóða sigling Váttanin staðfestir, at skipið hevur teknað trygging hjá góðkendum tryggingarfelag, sum veitir trygd fyri ferðafólkum og teirra viðføri í ferðafólkasigling.
Talgild Umsókn um Athencertifikat
Sjóvinnustýrið 23. desember 2016


text:
Sera væleydnað konsert
Um 90 fólk leitaðu sær til Elduvíkar kirkju henda fagra sunnudag á konsert hjá Halli Joensen.
Countrykongurin sjálvur sang og spældi gittara. Við sær hevði hann Jessicu Hallursdóttir við sangi, Bedda Hansen við sangi og el-gittara og Paula Magnussen á bassinum.
Hallur var í essinum og var sera fegin um at spæla til konsertina, tí arbeiði, sum stuðulin fer til, liggur honum tætt at hjarta.
Dakko greiddi frá blákrossarbeiðinum og um hvussu týdningarmikið tað er at arbeiða fyribyrgjandi.
Eisini vóru nakrir felagssangir, har Dakko sjálvur sang fyri.
Alt í alt eydnaðist stuðulskonsertin sera væl, og vit takka hjartaliga fyri tær 9.358,- sum komu inn!
Stuðulin fer til fyribyrgingararbeiði millum børn og ungdóm í Føroyum við verkætlanunum Øll hava rætt til góð barnaár og Liv Lívið, ið hava sera nógv at gera!
Vit síggja ein stóran tørv á at hjálpa børnum og ungum í Føroyum, sum hava foreldur við rústrupulleikum. Harafturat hevur fyribyrgjandi arbeiði millum ungdómin stóran týdning fyri at forða fyri, at hesi fáa trupulleikar av rúsdrekka og rúsevnum. Vit náða als ikki øll børn og allan ungdóm, ið bíða eftir hjálp, og tørva tí góðan stuðul til arbeiðið.
Tags:


text:
Dansiverkstovan 2. dagur
Andrias H. Blaasvær sigur frá dansiverkstovuni: “Vit byrjaðu við at hita upp og tosaðu um bygnaðin á sangunum, vit dansa til. Síðani fóru vit at samskifta við sjónleik og myndlist … les meira →
“Felagssýningin verður fantastisk!”
Abigail Fríða Gaardlykke er hjálpari hjá sýningarsamskiparanum, Kristinu Sørensen Ougaard. Abigael sigur frá leygardegnum: “Í dag lúrdu Kristina og eg inn til allar verkstovurnar, prátaðu við verkstovuleiðararnar og funnu útav, … les meira →
2. dagur – Sjónleikaverkstovan
Inga Vestergaard Svabo sigur eitt sindur frá 2. degi á sjónleikaverkstovuni: “Í dag hava vit hita upp við at spæla eina scenu við 2 persónum. So við og við bestemma … les meira →
Bókmentaverkstovan – 2. dagur – Hava tit hoyrt um Lupusdorph?
Rebekka Petersen, bókmentaverkstovan: “Hava tit hoyrt um Lupusdorph? Tað hava tey á bómentaverksmiðjuni, tí tey hava nemmliga skapt eina bygd, sum hevur fingið navnið Lupusdorph. Í gjár skaptu tey hvør … les meira →
2. dagur – Tónleikurin leikar saman
Bjarni Falkvard Joensen, tónleikaverkstovan: “Í dag hava vit í tónleikaverkstovuni sett allar tríggjar bókarnar saman til ein stóran bólk. Arbeitt verður við øllum løgunum og at gera klárt til sýningina. … les meira →


text:
Snorri Brend
04.09.2014 - 19:09
Tíðindi > Mentan > Bygdatíðindi
Tað kann tykjast undarligt fyri mong fólk – ella mangar kvinnur – at tað finst ein handil við teimum nýggjastu mótakæðunum í eini so fjarskotnari bygd sum Skálavík.
Í bygdini búgva í dag bert 150 fólk, men kortini hevur Klædnabúðin, sum handilin eitur, havt opið hvønn dag seinastu 30 árini.
Her fáast tey nýggjastu klæðini til kvinnur í øllum aldri – og eisini klæði, ið fylgja mótanum og árstíðini.
Henda mikudagin í farnu viku, tá Portalurin vitjaði í Skálavík kom postbilurin júst við tí nýggjasta mótanum – heystmótanum 2014.
- Eg fari at pakka tað út nú, og eg vænti at tað alt liggur frammi í morgin, sigur Brynja Trondesen, ið rekur handilin í heimi sínum.
Klædnabúðin lat dyrnar upp á fyrsta sinni 29. september í 1984, og kann tí hátíðarhalda 30 ára upplatingardag sín seinni í hesum mánaðinum.
GÓÐAN STUÐUL
Tað kann tykjast møtimikið – og nærum ógjørligt – at kunna reka ein handil við mótaklæðum í Skálavík.
Hetta hevur Brynja helst ofta fingið spurningar um. Men hon er samstundis eitt prógv um at tað ógjørligt summatíðir ber til.
- Ja, eg havi fingið góðan stuðul frá manninum, og ikki minst frá fólki her í oynni, sum eru ófør at vitja handilin, sigur Brynja við Portalin.
- Men vit hava kortini havt nógv fólk aðrastaðni frá sum kundar her – ikki minst eftir at Depilin lat upp her í bygdini.
HEYSTMÓTIN
Postkonan Jonna Højsted var júst framvið handlinum við posti og teim nýggjastu klæðunum hesa løtuna.
Les eisini: Jonna: - Orsaka meg. Men posturin má altso út
- Ja, hetta er heystklæði frá Sisters Point, greiðir Brynja frá.
Hon samstarvar um innkeyp saman við handlinum Zorella í Miðvági.
Brynja er bráð eftir at pakka heystmótan upp.
- Hetta er eitt spennandi arbeiði, sigur hon.


text:
Skipasmiðjan Mest leitar enn eftir einari skipasmiðju uttanlands, sum kann smíða skrokkin til føroyska havrannsóknarskipið.
Skrokkurin skal vera liðugur á sumri 2019. Síðani verður skipið gjørt liðugt á Skála. Tað skal vera liðugt á sumri 2020.
Løgtingið samtykti 25.august at byggja havrannsóknarskip.
Skipið skal kosta í mesta lagi 307,6 mió. kr. Tá er stuðulin til skipasmiðjur taldur við.
Sáttmálaprísurin er stívliga 277 milliónir, og stuðulin er átta prosent av tí, tað eru 22 milliónir krónur.
Landsstýrið hevur gjørt sáttmála við Mest um at byggja skipið.
Kelda: kvf.fo